Derita Bapa Lima Anak Hidap Kanser Paru-Paru Tahap 4, Perlu Bantuan Pembelian Katil Khas.

Semua orang inginkan sebuah keluarga bahagia dan hidup sempurna. Namun dalam kehidupan ini pasti ada cabarannya.

Begitulah keperitan hidup yang dilalui oleh seorang bapa tunggal yang menghidap kanser paru-paru tahap empat yang tinggal bersama lima anak dan ibunya yang sudah tua.

Bagaikan sudah jatuh ditimpa tangga, bapa ini hidup serba kekurangan sejak tidak berkerja dan memerlukan sejumlah RM7,000 untuk kos pembelian katil khas dan keperluan keluarganya.

Menerusi facebook sukarelawan, Natipah Abu, kongsi kisah duka keluarga ini dan sempena hari Jumaat penghulu segala hari, beliau berharap dapat meringankan beban keluarga ini menerusi sumbangan orang ramai.

Ikuti perkongsian menyentuh hati ini.

Encik Zabidi seorang ayah tunggal. Jodohnya dengan bekas isteri berakhir 7 tahun yang lalu. Kini tinggallah Encik Zabidi dan lima orang anak bersama ibunya yang sudah tua.
Takdir Allah sememangnya tidak mampu kita duga sama sekali.

Asal sihat walafiat. Tiba-tiba nikmat yang kadang-kadang lupa disyukuri itu hilang dalam sekelip mata. Namun apa pun, percayalah. Allah tidak akan menguji kita di luar kemampuan.

Sebelum ini, Encik Zabidi selalu saja sakit di bahagian paha. Sangkanya sakit urat saja. Beliau hanya mengambil ubat tahan sakit yang dibeli di farmasi.
Redalah sakit untuk dua tiga hari namun kian hari ternyata .. kesakitan itu tidak menunjukkan tanda-tanda semakin berkurang pun.

Akibat sakit yang tidak mampu ditahan lagi 27 April bersamaan 4 Ramadhan yang lalu, Encik Zabidi jatuh di bilik air. Dia terpaksa dikejarkan ke hospital dan pemeriksaan doktor mendapati kaki kanannya patah. Encik Zabidi menjalani pembedahan memasang besi di kakinya. Dua minggu lamanya dia berada di wad.

Bagaimanapun, ketika diminta untuk berlatih berjalan. Encik Zabidi tidak dapat berjalan seperti biasa kerana selalu pening dan pernah pitam secara tiba-tiba.

Di situlah, doktor mula mengesyaki sesuatu dan telah membuat pemeriksaan lanjut. Hasilnya .. telah menemukan jawapan yang sangat menduka-citakan.

KANSER PARU-PARU TAHAP EMPAT YANG MEREBAK KE TULANG.

Encik Zabidi didapati mengidap kanser paru-paru dan sudah pun ditahap empat. Kanser itu juga telah merebak ke tulang.

Sejak itu, keadaan Encik Zabidi kian lemah. Pernafasannya mula terganggu. Pembedahan di kakinya masih belum pulih sepenuhnya ada jangkitan kuman dan Encik Zabidi masih perlu ke hospital utk kakinya.

SEJAK SAKIT TIDAK MAMPU BEKERJA

Encik Zabidi yang dulunya bekerja sebagai tukang rumah itu, sememangnya tidak mempunyai pendapatan tetap.

Sejak jatuh sakit .. keadaan kewangannya sangat genting. Anak-anak pula semuanya masih dibangku sekolah. Mujurlah Encik Zabidi dan ibu ada menerima bantuan dari Zakat.
Ibunya sudah tua ( 78 tahun ) dan tinggal bersama di rumah pusaka tinggalan arwah ayah itu, sememangnya tidak mampu menguruskan Encik Zabidi setara mana lagi.

Tetapi ibu itulah salah satu semangat dan sumber kekuatannya selain anak-anak yang lima orang yang berusia 20 tahun ( IKBN ) 15 tahun, 14 tahun, 12 tahun dan 7 tahun.

Kebelakangan ini, Encik Zabidi sudah hilang selera makan. Bergenang air matanya menahan sebak mengkisahkan riwayat hidupnya kepada kita.

Dia tidak dapat lari dari memikirkan masa depan anak-anak seandainya sesuatu terjadi kepada dia kelak.

Kita sangat faham tentang itu. Sedekah Jumaat kita mensasarkan RM7K untuk Encik Zabidi. RM2K utk membeli katil khas buat beliau manakala baki akan diserahkan kepada Encik Zabidi untuk menguruskan keperluan perubatan, harian dan persekolahan anak-anaknya.
Jumaat yang barakah .. kita doakan semoga Allah permudahkan segala urusan Encik Zabidi dan keluarganya.

Sumbangan boleh disalurkan menerusi akaun Maybank Natipah Abu, 552107617521.

Kepada semua penyumbang di luar sana, kita dahului dengan ucapan jazakumullahu khairan katsira …
اللَّهُمَّ صَلِّ عَلَى مُحَمَّدٍ وَعَلَى آلِ مُحَمَّدٍ


Tanam Pokok Buah, Jadi Asbab Baik Dengan Jiran. Lelaki Ni Kongsi Pesan Arwah Ayahnya!

Hidup berjiran biarlah harmoni, barulah kita rasa seronok dengan persekitaran kejiranan perumahan kita.

Umumnya, mengekalkan hubungan baik dan mesra sesama jiran selain perlu saling bertegur sapa, boleh  juga praktikkan  cara dan trik yang dikongsikan oleh saudara Hishamudin ini.

Caranya cukup ringkas dan mudah, iaitu kena tanam pokok berbuah. Apa sebabnya, jom baca perkongsian daripadanya.

Suatu ketika dahulu, aruah abah pernah berpesan, jika sudah berkeluarga dan berumah sendiri, pastikan menanam pokok buah di halaman rumah, biar asbab berharmoni dengan jiran.

Semasa itu kecil lagi, manalah saya faham. Namun kini, setelah melaluinya sendiri, baru saya mengerti.

Buah pelam epal ini, menjadi antara pengikat hubungan baik saya dengan jiran tetangga. Tidak kira siapa, yang teringin, ambil sahaja. Rezeki biar dikongsi.

Buahnya pula, setiap musim semakin lebat berbuah. Alhamdulillah.

Terima kasih abah ilmunya. Teringat pokok pelam epal di halaman rumah lama kita.


Taubat Tak Main Dah! Adik Ni Menangis Pegawai Muzium Usik Kena Rotan Kalau Selalu Main Telefon

Kalau anak-anak dulu, bebas dibiarkan bermain kat luar. Tak kisah la apa pun, bermain basikal, main bola, lompat getah, dan bermain lari-lari. Sememangnya itulah kehidupan yang pergi dihadapi oleh mereka. Dunia yang bebas dengan masalah.

Tapi kini, sejak munculnya pelbagai jenis gajet, anak-anak lebihnya masa di rumah. Banyak habiskan masa di hadapan screen tak kisahlah televisyen mahupun telefon pintar menonton video atau bermain permainan.

Perkara ini sememangnya ini amat merisaukan untuk ibu bapa. Mereka perlu memantau juga anak-anak.

Namun, lain pula dengan video ini apabila ibu bapa membawa anak mereka ke sebuah muzium penjara telah mencuit hati ramai.

Menerusi video yang dikongsikan di laman Tiktok, keluarga ini pada ketika itu sedang melawat sebuah muzium penjara yang terletak di Melaka. Pada ketika itu, dapat dilihat juga pegawai bertugas sedang menunjukkan bagaimana cara sebatan bagi pesalah di penjara tersebut.

Dalam pada demonstrasi tersebut, si ibu dan bapa turut mengusik anak mereka yang suka bermain telefon dengan bertanyakan kepada pegawai tersebut adakah kanak-kanak yang suka bermain telefon akan mendapat sebatan yang sama.

Dek kerana faham dengan situasi tersebut, pegawai berkenaan mengiyakan saja dan memesan agar jangan selalu bermain telefon.

Situasi itu membuatkan si anak menangis kerana takut akan mendapat nasib sebatan yang sama.

Meninjau di ruangan komen, rata-rata luah rasa terhibur melihat respon dari adik berkenaan. Malah, ada juga yang bersetuju nasihat begini kepada anak kecil supaya mereka tidak terus lalai dalam dunia gajet ini.


“Dengar Jeritan Sebelum Nampak Separuh Badan Tertimbus. Gali Guna Tangan Bantu”- Mangsa

“Saya terdengar jeritan meminta tolong sebelum ternampak ada separuh badan yang hanya nampak tangan dan kaki tertimbus dalam runtuhan tanah.

“Saya dan rakan terus menggali tanah itu dengan tangan kami untuk membantu wanita dan anaknya,” kata Chong, 28.

Chong adalah mangsa yang terselamat dalam runtuhan tanah di sebuah tapak perkhemahan di Father’s Organic Farm di sini, hari ini.

Lelaki dari Melaka itu berkata, runtuhan tanah berlaku di tapak perkhemahan bahagian zon A dengan hampir keseluruhan kawasan itu musnah.

Menurutnya, dia bersama 18 ahli keluarga dan rakan berkhemah di zon B yang tidak terjejas teruk dan semua kumpulannya selamat.

Katanya, sebelum itu mereka terdengar bunyi dentuman kuat sebelum runtuhan tanah merosakkan khemahnya.

“Kami keluar menyelamatkan diri dan tiba-tiba saya terdengar jeritan wanita meminta tolong dan ternampak ada separuh badan wanita tertimbus.

“Tanpa berlengah saya dan seorang lagi rakan lelaki terus menggali tanah dengan tangan selama 10 hingga 15 minit sebelum mangsa dan anak perempuannya diselamatkan,” katanya ketika ditemui di perkarangan Balai Polis Hulu Yam Bharu di sini, hari ini.

Menurutnya, dia tidak mengenali mangsa terbabit, namun bersyukur dua beranak itu dapat diselamatkan.

“Tapak perkhemahan itu memang cantik tetapi runtuhan itu menyebabkan semua kawasan sudah menjadi seperti rata.

“Saya tak pasti berapa ramai mangsa terbabit dalam kejadian itu tetapi percaya masih ada lagi di bawah (tertimbus),” katanya.

Mengimbas detik kejadian itu, Chong berkata, kejadian berlaku pada 2 pagi dan ketika itu mereka sedang tidur di khemah masing-masing.

“Ketika tanah runtuh saya terdengar seperti dentuman kilat dan runtuhan tanah dirasai berada di kepala. Kami kemudiannya terus keluar untuk selamatkan diri. Malam tadi hujan cuma renyai.

“Saya bersyukur kumpulan kami semua selamat cuma khemah saya saja koyak dalam kejadian itu. Kami datang ke tapak perkhemahan itu sejak kelmarin dan sepatutnya pulang hari ini,” katanya.

Sementara itu, Teh Lynn Xuan, 22, berkata, ketika kejadian dia hanya tidur-tidur ayam saja dan terdengar bunyi kuat seperti batu berguling serta air menitis di luar khemahnya.

Katanya, dia juga berkhemah di bahagian zon B dan datang ke tapak itu untuk bercuti bersama 20 lagi keluarganya dari Melaka.

“Kejadian itu menyebabkan khemah tertolak hingga kaki kami naik ke atas ketika tidur dan ia berlaku sangat cepat,” katanya sambil memberitahu kumpulannya juga semua selamat.


Terkini Banjir : 3 Beradik Perempuan ‘Pergi’ Selamanya Akibat Terkena Renjatan Elektrik

Tiga beradik perempuan maut, dipercayai akibat terkena renjatan elektrik di luar rumah mereka yang dilanda banjir di Kampung Bendang Surau dekat Morak, di sini, pagi tadi.

Kesemua mangsa berusia di antara 20 hingga 27 tahun meninggal dunia di lokasi kejadian itu, kira-kira 11.45 pagi.

Difahamkan, seorang daripada mangsa terkena renjatan elektrik selepas memegang tiang rumah sebelum terkena pula kepada dua adiknya turut berada di hadapan rumah.

Ahli keluarga mangsa, Mohd Amin Mohd Nazir, 25, ketika ditemui mengesahkan kejadian itu.

Sumber : Berita Harian


Sediakan Sendiri Makanan Anak Bulus, Sebab Cara Ni Lagi Jimat!

Sekiranya makanan kucing yang kita berikan tidak digemari oleh kucing, reaksi pertama yang diberikan kebiasaannya kucing tidak akan makan makanan tersebut. Oleh itu, tanggungjawab kita sebagai pemilik kucing hendaklah segera mencari apa yang digemari oleh kucing peliharaan kita.

Ini memandangkan kucing-kucing ini akan sanggup menahan lapar dari makan dan ini mungkin akan memudaratkan jika dibiar berlarutan. Oleh itu, apa kata kita cuba untuk sediakan sendiri  makanan kucing dengan pilihan ramuan yang segar dan berkhasiat. malah apa yang lebih penting, kos untuk menyediakan makanan kucing lebih murah jika dibandingkan membeli yang sedia ada dipasaran.

Pun begitu perlu diingat, jika anda ingin menukar jenis makanan sedia ada ke jenis atau perasa yang baru, anda perlu memberikannya sedikit demi sedikit selama beberapa hari, untuk mengelakkan kucing menolak makanan baru dan untuk mengurangkan kebarangkalian stomach upset pada kucing.

Di sini ada dikongsikan cara untuk membuat makanan kucing yang berkhasiat dan pastinya digemari oleh kucing-kucing sebagaimana yang dilakukan oleh pencinta kucing Christine ini. Jom cedok ilmu!

“Sini saya share cara saya buat Wet food untuk anak bulus.”- Christine

Bahan-bahan :

Labu

Ikan Lumahan/ikan kembung besar

Agar-agar

Cara Penyediaan :

1. Labu dipotong dadu.

2. Bersihkan ikan Lumahan (ikan kembung besar).

3. Ini agar agar tali yang saya pakai.

4. Masukkan labu dalam belanga untuk direbus. Sukatan air, agak-agak ikut kuantiti labu dan besar periuk.

5&6. Labu dan ikan yang sudah masak, tunggu suam supaya senang asing kan isi.

7. Isi ikan dan labu sedia di lenyek,saya pakai tu potato smasher saja sebab tiada blender bah ni mami kucing. Exercise kasi sado tangan

8. Bahan yang siap dilenyek .

9. Masukkan agar agar tali 1 paket tadi di dalam air rebusan labu. Tidak perlu tambah air pun tidak apa.

10. Tunggu agar agar  cair dan terus masukkan makanan yang sudah dilenyek. Tunggu 10 minit.

11. Siap untuk disejukkan sebelum masukkan dalam kontena (bekas).

12. Tadaaa, siap pun makanan anak anak bulus. Sedia dimasukkan dalam peti sejuk. Besok pagi boleh diberikan kepada anak bulus.

sumber : Christine Sindih Chirstopher


Tak Perlu Jadi Kaya Untuk Buat Isteri Bahagia, Cukup Tahu Apa Sepatutnya Seorang Suami Buat Dalam Rumah Tangga

Perkahwinan ni ada fasanya. Lima tahun pertama usia sesebuah perkahwinan adalah tempoh yang paling mencabar dalam sesebuah rumah tangga yang dibina.
Fasa pertama, masa beberapa tahun kita mendirikan rumahtangga. Ketika ini kita baru nak kenal siapa sebenarnya pasangan kita tu. Apa yang dia suka, apa yang dia tak suka, cara dia, tabiat dia dan paling penting lagi jika kewangan kita waktu tu “cukup-cukup makan”.
Isteri yang bersusah payah dengan kita tu, yang pergi kerja naik motor, kena hujan basah sama-sama, yang tidur atas toto atas lantai mula-mula kahwin, yang sama-sama boleh makan maggi, kira duit syiling waktu tengah bulan dengan kita, itulah isteri dunia akhirat kita.
Hargai isteri yang sudi berkongsi hidup dengan anda. Pengorbanan dan kesetiaannya tiada bandingan malah mereka tidak pernah mengharap balasan. Sesekali memberikan hadiah sebagi tanda penghargaan tidak salah kan. Tapi hadiah bukan pengukur kasih sayang. Kena ingat tu.
Bila last hadiahkan isteri barang kemas? Dulu masa mula-mula kahwin…Bila last beli baju baru, beg duit baru, kasut baru kat isteri? Raya tahun lepas…
Bila last bawa isteri jalan-jalan? Bila last bawa isteri keluar makan?
Tapi adakah semua tu penting untuk isteri? Orang pompuan ni, perkara yang paling penting bagi dia hanyalah untuk kita menjadi seorang suami yang baik, yang menunaikan nafkah, yang menyediakan makan minum secukupnya, yang tahu memahami dan menghargai untuk apa yang dia dah buat kepada kita…walaupun sekadar kata-kata sahaja…
Tak bagi barang kemas, tak beli baju baru, beg baru, tak bawa bercuti…tak apa, as long as jadi suami yang baik, tak curang, tak main pompuan lain, boleh buat keputusan untuk keluarga sendiri tanpa perlu mendengar kata-kata orang lain.
Kalau tiap2-tiap bulan bagi barang kemas, tapi curang, kalau tiap-tiap minggu beli baju baru, tapi hala tuju keluarga semua orang lain yang tentukan, maka tak guna…harta benda tu takkan dapat mengubati apa yang dia rasa dan lalui sebagai seorang isteri…
Tak perlu jadi kaya untuk buat isteri bahagia, cukup dengan tahu apa yang sepatutnya seorang suami buat dalam rumahtangga…itu dah cukup untuk dia.


Doktor Ni Bagi 11 Cara Diet Untuk Kurus, Cantik &  Sihat. Kita Orang Perempuan Harus Cuba!

Bila cakap bab berdiet untuk kurus, bunyinya macam mudah. Tapi ramai juga yang gagal melaksanakannya.

Di sini ada 11 cara diet yang bukan sahaja boleh turunkan berat badan, malah menyihatkan pula bila diamalkan.

Nak tahu caranya, jom baca perkongsian daripada Dr. Ezairy M.Sallih ini.

Ramai mengeluh sebab susah sangat hendak turunkan berat badan. Betul?

Apabila sudah turun, cepat pula naik beratnya. Tak konsisten. Motivasi untuk terus berdiet juga mudah hilang. Anda pernah rasa perasaan seperti ini?

Saya kongsi cara pemakanan dan diet terbaik yang membolehkan anda lebih mudah konsisten dengan diet harian. Jom ikut 11 langkah ini.

1.Makan sekurang-kurangnya tiga kali sehari (sarapan, makan tengah hari, dan makan malam); Penting untuk diingat bahawa makan malam tidak perlu diambil dalam kuantiti yang banyak. Dapat lima kali pun bagus.

2.Sebahagian besar pengambilan makanan harus terdiri daripada buah-buahan, sayur-sayuran, dan biji-bijian. Bahagikan hidangan makanan anda seimbang semua aspek termasuk ayam, ikan, kacang, telur, dan kacang.

3.Pilih makanan yang rendah lemak, kolesterol, garam (sodium), dan gula tambahan; lihat label item yang disenaraikan pada label makanan.

4.Saiz dan portion makanan; makan dalam kuantiti yang betul dan mencukupi untuk menghilangkan lapar saja dan kemudian berhenti makan. Tak perlu sehingga betul-betul kenyang.

5.Makanan ringan boleh diterima dalam kesederhanaan dan harus terdiri daripada makanan seperti buah, biji-bijian, atau kacang untuk menghilangkan kelaparan dan tidak menyebabkan kenaikan berat badan yang berlebihan.

6.Elakkan minuman manis dan bergula yang tinggi kerana kalori yang berlebihan dalam minuman tersebut.

7.Elakkan makan dalam kuantiti yang besar sebelum tidur untuk mengurangkan refluks gastroesophageal dan berat badan berlebihan.

8.Sekiranya seseorang marah atau tertekan, makan tidak akan menyelesaikan situasi ini dan boleh menyebabkan masalah menjadi lebih buruk. Kawal emosi anda adalah kuncinya.

9.Elakkan memberi ganjaran kepada kanak-kanak dengan makanan ringan manis; kaedah dan amalan sedemikian boleh menjadi kebiasaan seumur hidup mereka. Termasuk kita juga.

10.Gaya hidup vegetarian telah mula dipromosikan untuk gaya hidup sihat dan penurunan berat badan; vegetarian harus memeriksa dengan doktor mereka untuk memastikan mereka mendapat cukup vitamin, mineral, dan besi dalam makanan mereka.

11.Makanan yang dimasak akan memusnahkan bakteria-bakteria berbahaya dan patogen lain; jika anda memilih untuk makan makanan mentah seperti buah-buahan atau sayur-sayuran, ia harus dibasuh dengan air yang benar-benar bersih (selamat untuk diminum) sebelum minum atau memakannya.


Rahsia Roti Bakar Garing & Sedap Ala Kopitiam, Guna 3 Bahan Je. Potong, Sapu & Bakar. Siap!

Paling tertarik sebab cara membuatnya cukuplah mudah. potong, sapu kaya dan bakar. Dah siap!. Jom cuba, simple tapi sedap .

Anak-anak pasti suka ni , buat untuk sarapsn pagi pasti membuka selera.

Beli roti dari ahad hari tu, xde sorang pun yg mkn, pg ni buat kan roti bakar.. Aii licin pulak dia org mkn.. Senang hati tgok roti dh habis..

Roti Bakar
* potong kerak di bhgn tepi roti, klu x nk potong pun boleh ikut suka.

* sapu kaya (x kisah jenama apa) , jgn kedekut nk sapu lebih ya, ni yg buat sedap meleleh nanti seiring dgn cair butter tu..

* pastikan buttercup (klu nk lg sedap guna lh pure butter yg mhl tu) dlm keadaan keras, potong sekeping2, kemudian potong kpda 3 bhgn, susun atas roti yg dh di sapu kaya td.

*bakar dlm oven suhu 200c 10-15 min.. Ikut pada garing yg kita nak..


Tak Rajin Berkongsi Di Media Sosial, Tidak Semesti Hidup Suram Dunia Realiti. Hidup Kita Cara Kita!

“Jangan Bunuh Jiwa Dengan Cara Melihat Kehidupan Orang Lain Di Media Sosial.”

Hari ini ramai orang yang stres,label kehidupan sendiri gagal.Tidak habis-habis menyalahkan diri sendiri.

Begitulah realitii segelintir kehidupan manusia sejak media sosial menjadi ‘buku harian’ untuk dibuka setiap hari.

Sikap suka membandingkan menjadi umpama sebati dalam diri. Tanpa sedar ia memakan diri sendiri.

Selanjutnya ikuti coretan motivasi ini agar kita semua cakna dalam memilih yang terbaik dalam hidup kita dan keluarga. Bukan membandingkan apa yang ada disekeliling. Apa yang pasti, kita hidup cara kita.

Malah yang lagi sedih,usia baru awal 20-an pun sudah mudah melabelkan kehidupan sendiri sebagai “loser”.

Kita sibuk lihat kehidupan orang lain setiap hari,terutamanya di media sosial.Setiap hari tidak behenti scroll cerita kejayaan orang lain,

Ada yang belajar sehingga ke luar negara pada usia muda,
Ada anak orang kaya yang kongsi kisah bapanya hadiahkan kereta kepada dia supaya mudah untuk urusan belajar di universiti,

Ada orang kongsi kisah strategi simpan sehingga 50k sebelum umur 25 tahun.Muda-muda sudah boleh pasang impian untuk jadi jutawan.
Ya betul,tidak salah untuk kita baca kisah kejayaan orang lain di media sosial.Itu kisah hidup mereka,mereka ada hak untuk berkongsi.

Yang salahnya adalah apabila kita lihat kebahagiaan hidup orang lain di media sosial sehingga kita wujudkan tekanan terhadap diri sendiri secara luar biasa.

Orang tayang beli kereta di media sosial,kita rasa loser sebab masih naik motor.
Orang tayang kehidupan dah kahwin di media sosial,kita rasa loser sebab masih bujang.
Orang tayang kejayaan beli rumah di media sosial,kita rasa loser sebab masih hidup menyewa.
Orang tayang kejayaan hidup mewah hasil bisnes di media sosial,kita rasa loser sebab masih bekerja dengan orang.

Tanpa kita sedar,perbandingan yang telah kita wujudkan telah membunuh secebis rasa syukur di dalam diri.
Semua yang orang lain ada,kita nak juga,tetapi tidak usaha.Kalau kita dah usaha,tetapi tidak dapat seperti orang lain,anggap sahaja lah ianya bukan bahagian rezeki kita.

Setiap orang ada bahagian rezekinya tersendiri.Duduk sebentar,lihat sekeliling,
“Nikmat tuhan apa lagi kah yang kau ingin dustakan?”

Kita ni,jika hidup kerja bulan-bulan gaji RM3000,hidup pun perlu lah sama dengan gaji.Jangan berlumba dan anggap diri lemah kerana tidak mampu capai kehidupan seperti orang gaji RM15,000 sebulan.
Ada masa,kita perlu berpijak di dunia realiti,setiap perkara yang dikongsikan di media sosial belum pasti 100% menjamin kebahagiaan.

Yang berkongsi hidup bahagia,belum tentu dia hidup bahagia sepenuhnya di dunia realiti.
Yang tidak rajin berkongsi di media sosial,tidak semestinya hidupnya suram di dunia realiti.
Perbandingan hidup adalah proses membunuh jiwa yang kita tidak akan pernah sedar.

Berpada-padalah menilai kehidupan orang lain.
Hidup ini adalah pilihan,bukannya paksaan untuk meletakkan syarat terhadap kehidupan diri sendiri.
Begitulah.
Hidup Kita,Cara Kita.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Jangan Sentap Lepas Ada Anak Isteri Kurang Beri Perhatian. Duduk Rumah Bukan Goyang Kaki, Ada Kerja Mereka!

Di awal perkahwinan, semuanya manis! Bak kata orang, dalam mood honeymoon lah katakan!

Tapi bila dah dikurniakan rezeki zuriat, semuanya dah bertukar baru! Ye la, dulu berkongsi masa uruskan rumahtangga dan suami saja, bila dah ada anak, macam-macam nak uruskan!

Masa hidup berdua, basuh tgn pun isteri boleh tolong…potong kuku pun isteri bleh buat…nak disuap makan pun xde halangan…

Sebab tuntutan isteri tu ketika itu, saat itu, hanya utk suami…

Namun bila ahli keluarga itu dah makin bertambah, dah ada kehadiran si anak, maka sebagai suami, kita kena faham situasi…

Isteri ada perkara baru utk dia bagi perhatian, isteri ada perkara baru utk dia dahulukan, isteri ada perkara baru utk dia uruskan…jika seorang suami itu terlibat sama dlm urusan ini, maka dia akan faham,

Kenapa isteri lambat buka pintu, kenapa isteri lambat memasak, kenapa isteri tak sempat mengemas, kenapa isteri nmpk serabut dan sebagainya…

Tapi sekiranya dia membiarkan isteri keseorangan dlm menguruskan pertambahan ahli dlm keluarganya, maka dia TAKKAN FAHAM…dia nak makanan ada on time, dia nak rumah sentiasa kemas dan teratur, dia nak semua keje2 rumah setel sebelum dia balik…jika tidak, akan keluar ayat…

“Awak duduk umah goyang kaki…?”

Ya, goyang kaki sbb anak2 pergi sekolah, jiran yg hantar…anak2 mkn tghari, ketua kampung yg masak…pakaian yg penuh sebakul, siak masjid yg jemur dan lipatkan…rumah yg bersepah, adik beradik yg dtg kemaskan…

Rumahtangga yg baik ialah bila kita faham apa yg dilalui pasangan kita dan kita boleh bersama-sama dgnnya utk melaluinya…


Begini Cara Nak Didik Anak Solat, Ibu Ini Guna Gambar Dengan Batang Mancis. Sungguh Inspirasi!

Untuk mendidik anak mendidikankan solat harus dididik sejak kecil. Tidak dinafikan bukan mudah untuk membuatkan anak kecil memahami solat itu wajib.

Dengan nasihat dan cara yang betul mampu membuatkan anak rasa cintan untuk mendidikan solat.

Antara kunci kejayaan ibu bapa dalam mengajar anak–anak adalah apabila anak–anak mendirikan solat tanpa disuruh.

Salah satu caranya adalah menggunakan gambar dengan 17 batang mancis. Ia secara simbolik menggambarkan jumlah rakaat keseluruhan solat.

Nak tahu lebih lanjut ikuti perkongsian ini.

Didik anak solat dengan cara gambar dengan batang mancis.

Saya ada terbaca 1 tips menarik, bagaimana seorang ayah menggunakan psikologi supaya anaknya sentiasa menjaga solat.

Ceritanya bermula begini.
Ilmu ini saya belajar semasa saya berumur 6 tahun. Ayah saya menyuruh saya solat sekiranya ingin jadi manusia. Asuhannya ialah dengan menggunakan batang mancis. 17 batang mancis bersamaan 17 rakaat.

Caranya seperti gambar dibawah :

1. Jika tidak solat subuh, buang 2 batang mancis di kepala. Ayah saya cakap, kalau subuh saya tidak solat, saya jalan tiada kepala.

2. Jika tidak solat zohor, buang 4 batang mancis di bahagian lengan, seolah saya berjalan tiada tangan.

3. Jika tidak solat asar, buang 4 batang mancis di bahagian dada. Ayah saya cakap, saya kalau tidak solat asar, saya jalan tiada dada.

4. Jika tidak solat magrib, buang 3 batang mancis di bahagian perut. Jadi, saya jalan tiada perut, serupa hantu dah.

5. Jika tidak solat isyak, buang 4 batang pada kaki. Saya jalan tiada kaki ibarat cacat anggota.

Kesimpulannya,
Ayah saya cakap, kalau saya tidak solat terus menerus maka saya ni bukan lagi manusia. diri saya tidak sempurna jika tidak mendirikan solat.

Contoh, maghrib dan subuh, seolah-olah saya berjalan tiada kepala dan tiada perut. Orang tengok pun akan lari. Jadi, renung-renungkanlah jika solat kita tidak sempurna, maka cacatlah kita ini.
Moga Allah bagi hidayah, moga Allah redha

Sumber: Nur Syahirah Abu

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Darinya Kita Datang, Padanya Kita Pulang. Salam Takziah.” Abang Ahmad Fedtri Yahya Meninggal Dunia Akibat Covid-19

Pengacara dan penulis lirik, Ahmad Fedtri Yahya berkongsi berita duka apabila abangnya meninggal dunia akibat Covid-19.

Menerusi satu hantaran yang dimuat naik dalam Instagram miliknya, pengacara Malaysia Hari Ini (MHI) itu berkongsi sekeping foto arwah abangnya.

Dengan berat hati saya ingin memaklumkan abang saya, Zahari, telah kembali ke rahmatullah baru sebentar tadi 😭 setelah berjuang dengan #covid19

Fedtri sebelum ini berkongsi sekeping foto bapanya sedang menerima rawatan di hospital.

“Beraya di hospital. Doakan ayah saya yang diuji positif Covid-19.

“Pertama kali masuk hospital pada usia 72 tahun. Semoga dikurniakan kesembuhan segera,” tulisnya dalam Instagram.

Menerusi hantaran tersebut, Fedtri yang turut popular sebagai pengacara program Jejak Rasul itu turut memberitahu bahawa keluarga abangnya turut menerima nasib serupa apabila kesemuanya disahkan positif Covid-19.

“Juga buat keluarga abang saya yang semuanya diuji positif Covid-19,” ujarnya.

Salam takziah buat Fedtri dan keluarga, semoga tabah dengan dugaan yang berat ini. Al-Fatihah buat arwah Zahari, moga ditempatkan dikalangan golongan yang beriman.


Tak Salah Nak Cantik Di Rumah, Asalkan Selesa. Deep!

Baru-baru ni, Kementerian Pembangunan Wanita, Keluarga dan Masyarakat (KPWKM) memohon maaf kerana memuatnaik poster yang dikritik sebagai seksis.

Poster itu dikritik hebat kerana menyarankan wanita beraksi menggoda meminta pasangannya membantu melakukan kerja di rumah sepanjang Perintah Kawalan Pergerakan (PKP).

Poster berkenaan mendapat pelbagai maklum balas dikalangan warganet. Ada yang setuju dan sebaliknya.

Menerusi facebooknya Dzun Nurain. beliau berpendapat tidak salah seorang wanita itu kelihatan cantik ketika di rumah asalkan selesa.

Ikuti pandangannya.

Look Good at Home. Salahkah?

Ada ke wanita yg tidak suka pakai cantik-cantik dan kelihatan cantik?

Anda suka sentiasa kelihatan rapi atau serabut?

Mestilah suka kelihatan cantik dan rapi, betul?

Waktu inilah kita sebagai ibu dan isteri beri sedikit masa kepada diri sendiri utk berhias,berpakaian kemas dan bersolek untuk keluarga dan bersama keluarga.

Bukanlah duduk di rumah semasa PKP anda 24jam berbaju kelawar, rambut serabai macam hantu kak limah, anak-anak tengok pun takut, diri sendiri pun rimas.Pada waktu ini suami dan anak2 24jam tengok kita maka ambillah peluang ini berhias sebaiknya untuk mereka.

Kenapa kena berhias walau sekadar duduk di rumah?

Untuk terbitkan rasa gembira dan juga untuk bina aura positif dalam diri. Juga, aura dalam diri kita juga boleh di rasai oleh ahli keluarga kita. Sedap mata memandang.Tak sukakah kalau suami dan anak puji kita cantik? semua wanita suka dipuji betulkan?
Kita berhias untuk diri sendiri dan untuk famili. Tiada salahnya malah disarankan oleh agama.
Selain daripada dapat bina aura positif dan aura gembira kepada diri wanita itu sendiri, orang2 sekeliling juga akak terasa kesan positif dan suka pandang kita. Tidaklah asyik nak marah-marah saja.

Look Good & Feel Good. Positifkan diri.

SAHUT SERUAN

Dalam pada itu, menerusi fb, Nurul Adila Shafii yang menyahut seruan yang disarankan oleh KPWKM. Beliau tampil dengan  berpakaian cantik dan bersolek ketika membuat kerja rumah. Perkongsiannya telah menarik perhatian ramai sehingga meraih lebih 7K share.

“Ibu-ibu kita di rumah… Sahut seruan Kementerian wanita dan keluarga untuk sentiasa berhias dan berpakaian kemas ketika didalam rumah sepanjang tempoh PKP ni. Saya Sudahh.. Ibu2 Semua Bila Lagi.”

Apa yang dapat dilihat, kita mempunyai pandangan yang berbeza. Ia tidak menjadi masalah asalkan wanita itu berasa selesa apa yang dilakukan.

Sumber: Nurul Adila Shafii dan Dzun Nurain


Jauhkan Terkena Selsema Dan Batuk, Begini Dr Rizal Amalkan Dengan Lidah Buaya!

Meskipun hidup dalam dunia serba moden, petua orang dulu-dulu  tidak dinafikan masih ramai antara kita mengamalkannya.

Apatah lagi bila diri sendiri merasai perubahan atau kesan daripada petua yang diamalkan pasti sahaja ingin diperturunkan kepada yang lain.

Sama kisahnya apabila seorang doktor ini yang cukup dikenali dalam bidang pakar otak, turut mengamalkan petua untuk menjaga kesihatan tubuh badannya.

Melalui posting di facebooknya, Dr Rizal Abu Bakar ada berkongsi cara bagaimana dia amalkan untuk pastikan dengan cuaca yang ketika ini tidak menentu tidak akan menjejaskan kesihatannya terutama dengan jangkitan selesema dan batuk.

“Sekarang ni cuaca tak menentu kan? Sekejap hujan. Sekejap panas.

“Bila cuaca macam ni mudah nak sakit. Saya ni kalau boleh nak elak dari sakit sakit. Jadi petang semalam ambillah aloe vera. Buat detoks dan tingkatkan imun.

“Bila imun dah kuat, tenteta dalam dah power, sakit tak boleh nak himpit. Off course dengan izin Allah. Kita ni ikhtiar. Usaha saja.

“Apapun petua minuman ni lawan inflamasi tubuh. Bantu turunkan berat badan. Turunkan kolesterol. Jauhkan selsema dan batuk,” ujarnya.

Nak buat pun mudah. Cuma perlukan

Aloe Vera – satu potong

Lemon – sebiji

Halia – sebesar ibu jari sendiri

Air – menutupi semua bahan di atas

Madu – satu sudu atau secukup rasa.

Caranya pun mudah. Blend saja. Minum.

Lepas minum kita sendiri akan rasa badan ringan. Tak lemau. Ada energi lebih sikit.

Bolehlah cuba. Sesuai sangat musim sekarang ni.


“Along.. Along.. Ayah Nak Beli Ikan Keli Boleh?”- Kisah Bikin Sebak Buat Teringat Ayah Di Kampung

Kasih seorang bapa tiada batasan buat anak-anak. Sedangkan apabila bapa sedang meniti usia, lemah tiada tenaga masih ada anak yang mampu menjaga bapanya sendiri sedangkan ada segelintir yang tak sanggup menjaga orang tuanya

Dalam satu kongsian yang dikongsi oleh Ummi Yahaya kisah di sebuah pasaraya yang membuat dia tersentak dengan satu peristiwa.

“Lepas habis check up ibu, dia nak singgah Aeon big nak beli barang dapur. Ayah pun baru ni lah keluar rumah sejaknya tak sihat hari tu.

Masa tunggu ibu tadi ayah cakap dia nak beli ayam, sebab nak suruh ibu masak lemak cili padi. Oklah, dah ambil ayam, sambil jalan nak ke kaunter bayaran, lalu tepi akuarium ikan keli hidup tu.

Saya dah perasan ayah jenguk-jenguk kedalam. Saya agak dah, ayah ni mesti nak beli. Tapi bila tanya dia mula-mula cakap, tak nak lah sambil terus tolak troli kedepan.

Saya tau ayah ni dah tentu nak tu, cuma cam biasa dia akan drag dulu. Anak saya tau dah apa perlu buat,  dia akan layan atoknya borak, dia tanya ” atok nak ikan keli tu tak tok?”

“Entah ye, boleh ke atok nak sekor?”

“Boleh lah kot. Nanti kita tanya umi”

Anak datang pada saya yang sedang pilih bawang dengan ibu dan bercerita. Saya pergi pada ayah dan ayah tanya “along..along..ayah nak beli ikan keli boleh?”

Saya terus senyum angguk dan bawa ayah semula untuk pilih ikannya. Tersengeh2 dan gelak2 ayah bila budak bangla tu sauk dan lepaskan sebab salah ikan.

Saya suruh ambillah dua atau tiga ekor, ayah cakap

“cukuplah satu, ayah nak rasa2 je…”

Allahu..

Kawan,

Dahulunya.. waktu kita kecil dulu, tentu ada moment yang sama, waktu tu, kita yang nak itu ini dan ayah ibulah yang kita buli melayan kerenah kita.

Hari ni, dalam usia yang mencecah 83 tahun, ayah cuma mahukan perhatian dan kawan berbual. Makan pun tidak seberapa.

Kita, belum tentu cecah usia itu. Tapi berikan saja kenangan indah-indah supaya dia gembira dan kita tidak rasa terkilan. Peliharalah ibu bapa kita sementara mereka masih bernafas.

Walaupun kadangkala kita merasakan ibu bapa kita banyak karenah, namun begitulah juga kita sewaktu kecil yang banyak karenah. Mereka tetap sabar melayani kita walaubagaimana sekali perangai kita pada ketika itu. Inilah masanya untuk kita membalas jaga mereka walaupun kita tahu tak setanding besarnya jasa mereka menjaga kita sewaktu kecil sehingga dewasa

Sumber: Ummi Yahaya & FB Oh My Media


Suami! Nak Panjang Umur Kena Peluk Dan Cium Isteri Selalu. Tak Percaya, Jom Baca Ni!

Inilah petua paling mudah untuk sang suami nak panjang umur. Menurut satu kajian, peluakn boleh membuatkan seseorang itu panjang umur. Jadi, untuk anda bernama suami, jangan stres. Peluk isteri untuk sekurang-kurangnya 10 saat setiap hari mungkin membantu anda panjang umurnya sehingga lima tahun.

Fakta tersebut berdasarkan kajian yang dilakukan oleh seorang pakar di Jerman mengenai hubungkait antara sentuhan dan tahap kesihatan.

Kajian mendapati, seseorang itu boleh panjang umur jika memeluk isterinya setiap hari kerana pelukan dan sentuhan boleh menyebabkan tubuh manusia mengeluarkan pelbagai hormon termasuk endorfin yang baik untuk kesihatan tubuh.

Hormon endorfin adalah sejenis bahan kimia semula jadi yang bertindak sebagai penahan sakit dan mengurangkan keresahan. Selain mempunyai kesan positif dari segi saintifik dan kesihatan sentuhan, pelukan dan gurau senda antara suami dan isteri juga merupakan sunah Rasulullah S.A.W.

Terdapat kajian di Amerika Syarikat (AS) mendapati pelukan suami dapat mengurangkan tahap kolesterol dan meningkatkan kesihatan isteri.

Oleh itu suami yang ingin isterinya menurunkan berat badan digalakkan peluk isterinya lebih kerap.

Hubungan seks dengan penuh rasa kasih sayang juga dapat membantu pasangan untuk kekal awet muda dan berketerampilan menarik. Wanita yang mempunyai kehidupan seks yang baik dan bahagia akan lebih cenderung untuk menghiasi diri.

Fadhilat mencium suami

Apabila isteri bersalaman dan mencium tangan suami, maka gugurlah dosa-dosa kecil si isteri. Restu seorang suami tu penting dalam rumahtangga. Lagipun isteri juga akan dapat pahala. Suami pun mendapat pahala juga jika dia kucup dahi isteri. Satu lagi perkara yang ramai isteri tidak sedar ialah tabiat tidur berbantalkan lengan suami. Hanya sedikit sahaja isteri yang tahu bahawa tidur berbantalkan lengan suami atau dalam dakapan suami, boleh membuatkan hati suaminya luluh.

Fadhilat mencium isteri

Mencium isteri juga merupakan ibadah. Islam memandang tindakan tersebut sebagai satu perkara yang baik, bahkan dapat memberikan pahala kepada suami. Isteri pasti akan gembira apabila mereka selalu dicium oleh suami mereka. Hati yang gundah, bisa menjadi bahagia. Gelap kesedihan, bisa menjadi cerah dengan keriangan. Dilihat kepada Nabi, siri tauladan ini menjadi amalan harian Nabi SAW dikala bersama Isteri.

Selain itu, anda juga boleh praktik tip ini jika mahu pasangan anda bahagia:


Anak Disahkan Selective Mustism, Bapa Ini Kongsi Rawatan Terapi Pakar Untuk Anaknya

Anak yang telah di diagnosis mempunyai masalah Selective Mutism oleh pakar, pastinya membuatkan ibu bapa rasa susah hati.

Jangan panik atau terlalu risau memikirkan masa depan anak anda kerana masih belum terlewat untuk mendapatkan rawatan untuk mereka.

Lagi cepat dikesan lagi cepat rawatan boleh diberikan oleh pakar yang bertauliah.

Perkongsian daripada Khairul Abdullah, bapa tunggal yang banyak menulis tip keibubapaan di Facebook tentang rawatan dijalani oleh anak bongsunya yang disahkan ada Selective Mutism boleh dijadikan panduan oleh ibu bapa lain.

Anak bongsu aku Khaleed sedang menjalani terapi dengan psikologist di HUKM.
Dia didiagnos sebagai Selective Mutism (SM).

Selective Mutism adalah satu kondisi di mana anak yang petah bercakap memilih untuk diam membisu.

Di rumah kemain annoying lagi dengar dia bercakap, di sekolah senyap sunyi. Nak dengar sepatah pun payah yakmat. Jadi ini menyukarkan pembelajaran dia.

Punca SM ni adalah pelbagai dan kebanyakannya adalah berpunca dari anxiety dan juga trauma. Jumpa pakar nanti barulah diorang boleh korek dan tahu punca.

So, takpe, benda boleh rawat maka kita rawat. Kalau dibiarkan ia akan terus melarat sehingga dewasa. Rawatan dilakukan secara terapi oleh pakar melalui:

1. Pendedahan berperingkat (Graded Exposure)
Anak anak didedahkan kepada stranger atau orang luar secara berperingkat. Pertama of coz therapist dia akan make connection dulu. Diorang akan duduk berdua dan therapsit akan cuba dapatkan kepercayaan supaya anak akan bercakap dengan dia. Proses ni kadangkala ambil masa beberapa sessi, kalau nasib baik satu sessi dah settle.

2. Proses rangsangan pudar (Stimulus Fading)
Anak dibiarkan bercakap dengan bebas bersama emak atau ayah atau therapist dia. Anak kalau dah selesa maka dia akan bercakap macam biasa. Waktu ni orang asing akan diintroduce dan dibawa masuk. Waktu ni mak ayah akan keluar dan biarkan anak dengan stranger tadi. So proses ni buat berulang-ulang kali. Biar anak tahu its ok dan boleh buang anxiety dia.

3. Membentuk (Shaping)
Banyak teknik shaping ni. Antaranya bagi anak dengar suara dia. Rekod dan dengarkan. Atau boleh install Tom yang kucing boleh ajuk cakap tu kat phone. Biar dia bercakap berulang dan dengar suara dia.
Selain tu boleh buat aktiviti bergilir-gilir membaca, atau permainan membaca interaktif, aktiviti bercakap berstruktur dan lain-lain lagi yang boleh leada kepada perbualan 2 hala.

4. Peneguhan positif dan negatif
Sentiasa respons dengan positif atas setiap jenis atau cara komunikasi anak dengan orang luar. Asalkan dia bercakap tak kira sepatah pun maka reward dia dengan terima kasih, senyuman, good job dan sebagainya.
Kena bagitau anak yang komunikasi itu penting. Sentiasa berikan pengalaman positif bila kita introduce dia pada orang luar dan minta dia say hello, salam ke dan bila dia bersuara maka rewards dia dengan terima kasih, senyuman, pelukan dan sebagainya.

5. Penyahpekaan (Desensisation)
Penyahpekaan pula ialah teknik yang melibatkan mengurangkan sensitiviti anak itu dengan orang luar. Instead bercakap secara berdepan, boleh cuba guna telefon, voice note dan sebagainya. Slowly anak akan terbiasa dengan suara orang tersebut dan anxiety dia akan slowly hilang dan akhirnya dapat bercakap dengan invidu tersebut.

Itulah sedikit sebanyak teknik yang aku belajar dari doctor dan juga pembacaan aku.
Terapi anak ni kena dua pihak. Selain terapist membantu anak, kita sendiri kena tahu dan sambung terapi tu di rumah.

Biasanya anak-anak yang dah jalani terapi ambil

Masa antara 12-24 bulan untuk baik dari kondisi SM ini.
Kalau tak dirawat langsung maka ia akan berlarutan sampai anak ke universiti dan alam pekerjaan nanti.

Semoga dipermudahkan buat semua mak ayah yang ada anak SM ini. Aamiin.


Kongsi Perbelanjaan Bulanan, Ayat Semangat Anak Ozlynn Undang Sebak

Siapa yang mengikuti laman sosial Ozlynn dan Johan, mesti akan familiar dengan cara mereka mendidik anak-anak. Tahun lalu, anak sulung mereka, Ariq berangkat ke luar negara bagi melanjutkan pengajiannya di Dublin, Ireland dalam bidang perubatan.

Sesekali, ibu kepada 6 orang anak ini akan memuat naik tentang anak sulungnya di sana yang sentiasa menghubungi mereka sekeluarga meskipun berjauhan.

Baru-baru ini, Ozlynn berkongsi tangka layar perancangan belanja bulanan kasar yang dibuat dan dilapor oleh Ariq kepadanya sehingga membuatkan dia sebagai seorang ibu tersentuh. Terutamanya satu petikan ayat

Money doesn’t grow on the trees so spend wisely, your parents aren’t rich, you have 5 siblings to take care of!!!

“Dia anak yang ajar kami semua perkara jadi baharu, dia yang merasa segala kesusahan dengan kita orang jugak, dia jugak anak yang selalu kena belasah dengan papa, dan dia jugak anak yang selalu papa sebut-sebut dan bangga pada semua orang.

“Ya, dia anak yang semakin meningkat dewasa, semakin menyenangkan hati. Alhamdulillah. Banyak jugak yang kita orang belajar bila dia semakin besar,
kadang kami alpa dan setiap kali diuji. kami juga belajar perbaiki setiap kesilapan dan kekurangan. dia jugak anak yang buat kami belajar banyak perkara,” tulis Ozlynn.

Dalam pada itu, Ozlynn turut mendoakan perjalanan hidup anaknya dipermudahkan dan dipenuhi dengan kejayaan.

“Tapi ingatlah, Allah sentiasa menguji hamba Nya untuk menjadi yang terbaik disisi Nya. Dan Allah tidak melihat bagaimana hamba Nya diuji tapi Allah
melihat bagaimana hamba Nya menghadi ujian itu.

“Sesungguhnya setiap amalan kita bukanlah untuk mencari syurga, akan tetapi setiap amalan kita adalah untuk mencari reda Allah kerana kita ke syurga atas keredaan Allah.

Papa and mama love you.. Berjayanya kamu dalam pelajaran adalah bonus buat papa dan mama, tapi berjayanya kamu dalam agama adalah syurga dunia buat kami. Jadilah manusia yang sentiasa merendah diri..insha-Allah senang hidup mu nanti,” tambah Ozlynn.

Meninjau di ruangan komen, rata-rata memuji sikap anak sulung pasangan Johan dan Ozlynn ini dan mendoakan agar dipermudahkan urusan Ariq di sana.

Sumber : Jozlynnhanania

Ada ye anak-anak kat rumah tu puasa ‘yang yuk’? Haa meh dengar perkongsian dari PU Riz ni!

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Anak Selalu Mengamuk, Ni Puncanya! Ikuti Langkah Yang Boleh Ibu Ayah Ambil Untuk Hentikan & Ajar Anak Kawal Emosi.

Pernah tak hadapi situasi anak mengamuk sampai tahap boleh memukul, menggigit, sepak terajang, tumbuk, hantuk kepala kat lantai, tarik rambut, baling barang?

Jangan terkejut! Ini kerana fasa ini dikatakan fasa wajib yang akan anda hadapi dalam dunia keibubapaan. Bagi anak-anak masih belum tunjukkan ‘taring’ mereka, tunggu sekejap! Masanya pasti akan tiba! Hehe.

Sebelum masuk tip macam mana ibu ayah nak kawal bila anak mengamuk, jom fahami dulu 4 perkara basic hasil perkongsian dari pengguna facebook Adlil Najihah.

4 basic yang ibu ayah perlu tahu :

1. Semua kekerasan dan kekasaran yang ditunjukkan oleh anak setiap kali dia mengamuk, contohnya pukul, terajang, penampo, cakar, gigit, dan sebagainya BUKAN bermaksud kita dah gagal mendidik mereka. Ia adalah fasa normal bagi anak yang sedang belajar mengenali emosi diri.

So parents jangan cepat sangat rasa down dengan keadaan ini. Sebaliknya latih diri untuk “chill je” setiap kali anak mengamuk.

Orang sekeliling pandang sambil geleng2 kepala pun — CHILL JE.
Pandang je balik kat orang tu sambil kenyit2 mata.
Biar orang tu trauma semalaman mengenangkan wajah “chill” kita.

2. Anak umur 4 tahun ke bawah yang mengamuk dan agresif, BUKAN sebab dia biadap atau konghajo atau kongasam.

Mereka sebenarnya nak beritahu “sesuatu”, tapi disebabkan oleh language & communication skills mereka belum berkembang sepenuhnya, maka dengan mengamuk sahaja lah cara untuk mereka luahkan.

Kids below 4 belum ada enough words / vocabs untuk describe apa yang dirasai. Dan diorang tak tahu macam mana nak jelaskan apa yang mereka nak. So cuba bayangkan. Kesian tau anak2 kita dalam fasa ni.

Macam kita mak-mak ni masa tengah datang bulan. Entah kenapa tiba2 rasa nak baling pinggan, tiba2 rasa nak nangis, tiba2 rasa nak terjun bangunan, tiba2 nak libas suami dengan penyapu lidi.
Bila suami tanya kenapa–
kita hanya mampu mengerutkan dahi sebab kita sendiri tak tahu nak describe cemana.

3. Ingat ni– anak akan mengamuk bila dia tak dapat apa yang dia nak– tak kisah lah benda tu lojik (contohnya, nak makan, nak susu, nak tidur) atau benda tak lojik (contohnya nak mainan yang kawan pegang, nak main pisau, nak terjun dalam kolam ikan, etc).

Dan amukan anak2 lebih cenderung berlaku bila mereka dalam keadaan lapar, penat, mengantuk, atau rimas. So always be ready, dan always expect the unexpected.

4. INGAT, JANGAN PUKUL ATAU TENGKING ANAK YANG TENGAH MENGAMUK. TAPI– PELUK.
Marah, pukul, atau jerit pada anak yang sedang mengamuk akan mengeruhkan lagi keadaan. Ia seolah-olah sengaja mengajar anak urus emosi dengan kekasaran, kekerasan dan kemarahan.

Sepatutnya waktu anak mengamuk ni lah waktu yang paling sesuai untuk ibu bapa tunjukkan contoh sikap “cool” pada anak2, dan tunjukkan cara yang betul untuk urus emosi dengan berfikir dan berkomunikasi dengan baik.

Berikut adalah 4 langkah mudah untuk stopkan anak mengamuk, dan ajar mereka kemahiran mengawal emosi.

1. Lumpuhkan senjata.

Masa anak mengamuk, memukul, menggigit, menerajang, mencakar, baling barang, mereka menggunakan senjata seperti tangan, kaki, gigi, kuku dan sebagainya.

So tugas ibu bapa adalah memastikan “senjata2” itu “dilumpuhkan” dengan segera. Kalau anak memukul, cepat2 tahan tangannya supaya dia tak dapat teruskan memukul. Kalau anak terajang, tahan kakinya supaya dia stop terajang.

2. Asingkan anak.

Kalau masa anak mengamuk tu ada orang lain, cepat2 bawa anak ke tempat lain. Yes, masa anak tengah meronta menjerit berguling2 tu, terus angkat dia dan bawa pergi.

Pergi mana?
Mana2 tempat yang takde orang.

Contohnya, pergi sudut mana2 ke, pergi masuk kereta ke, pergi bilik lain ke, somewhere private and quiet.

Bila kita cepat2 asingkan anak macam ni, ada 3 perkara baik yang akan berlaku:
Satu, anak dapat “keluar” immediately dari situasi yang menyebabkan dia mengamuk tu.
Dua, ibu bapa dapat intimately deal dengan anak tanpa dilihat oleh orang lain.
Tiga, maruah anak akan terjaga. Even mereka masih budak2, anak2 pun ada rasa malu bila berdepan dengan situasi tegang depan orang lain.

3. Bantu anak guna PERKATAAN, dan bukan guna senjata (tangan, kaki, gigi, atau kuku)

Once kita dah bawa anak ke tempat yang senyap dan takde orang, pegang dia kuat2, lihat tepat ke dalam mata nya, dan cakap–
“Mama tahu awak sedih/takut/geram/marah/kecewa”, dan terus peluk anak kuat2.
Beri “nama” untuk emosi yang mungkin sedang dirasa oleh anak.

No matter how you’re feeling– marah ke, malu ke, hangin ke, rasa nak pulas telinga anak ke– PELUK JE.
Remember– THIS IS A PERFECT TIME TO ACT LIKE A GOOD PARENT. Show your child how cool you are in dealing with your own anger.

4. Ajar anak cara alternatif untuk handle emosi. Bila dah reda sikit, jangan tunggu terlalu lama untuk bercakap dan bantu dia rationalise semula.

Ada 5 cara alternatif yang kita boleh ajarkan pada anak2 supaya mereka tak gunakan violence ketika mengamuk.

1. Guna perkataan.

Ajar anak beberapa perkataan to describe feelings. Contohnya sedih, takut, risau, rimas, penat, marah, kecewa, bengang, geram, panas, sejuk, dan sebagainya.

So that lepas ni, bila anak rasa apa2, mereka akan mampu luahkan melalui perkataan instead of mengamuk tak tentu pasal sebab tak tahu macam mana nak describe.

2. Blah je.

Ajar anak untuk “blah je” atau “pergi dari situ” setiap kali mereka rasa tak puas hati dengan seseorang. Kalau anak marah dengan kita, ofkos kita akan terasa hati kalau anak tetiba blah camtu je. Tapi ingat– ia jauhhhh lebih baik dari anak memukul/menggigit kita. Kan?

3. Quiet corner.

Buat satu corner khas untuk anak pergi setiap kali dia rasa macam nak pukul orang. Haikal punya quiet corner dulu adalah sebuah khemah kecik yang penuh dengan stuffed toys, bantal dan selimut.

Setiap kali Haikal masuk situ, tahu lah saya bahawa dia tengah bengang dengan seseorang.  Tapi bila dia keluar dari situ, saya akan cepat2 slow talk dan peluk dia lama2.

4. Hembus api naga.

Yang ni favourite Haikal. Setiap kali saya nampak Haikal macam nak mengamuk, saya cepat2 cakap–
“Hembus api nagaaa!!!”

Terus dia akan tarik nafas dalam2, dan hembus kuat2 guna mulut sambil bayangkan api keluar dari mulut. He always feels better lepas tu.

5. Secret code.

Kod rahsia sangat membantu especially bila anak tak boleh kawal emosi sangat2 dah. Secret code yang Haikal guna since umur dia 3 tahun sampai lah sekarang ialah ayat ni:
“Mama peluk Haikal sekarang please!”

Bila dia sebut je ayat tu, tahu lah saya ada benda yang tak kena dengan dia. Sama ada tengah marah ke, tengah sedih ke, tengah kecewa ke, tengah bengang ke.

Dan saya akan stop buat apa saje yg saya tengah buat masa tu dan terus peluk dia, sambil cakap–
“It’s ok. Mama ada.”

Usually dia akan menangis dalam pelukan saya. Dan later dia ceritakan apa yang berlaku dan apa yang dia tengah rasa.

I know, semua ni bukan senang nak buat kalau kita jenis yg dah biasa marah, jerit dan pukul anak setiap kali dia mengamuk.

But it’s never too late to reset our parenting style.
Kan?

Ingat– bad parenting takkan menyelesaikan apa2 masalah anak, malah akan mengakibatkan banyak lagi masalah behaviour anak pada masa akan datang.

Mulai hari ni–
set the right example.
Tunjukkan pada anak2 the right way untuk manage bad emotions.

Sooner or later, insyaAllah anak akan ikut.

Sumber : Adlil Rajiah


Dapat BAP  RM150, Tindakan Anak Ini Mengejutkan Ibunya!

Minggu ini ramai ibu bapa meluahkan rasa syukur setelah menerima Bantuan Awal Persekolahan (BAP).

Biarpun hanya RMM150 untuk seorang anak, bantuan ini amat dihargai terutama bagi yang mempunyai ramai anak.

Ia membantu mengurangkan beban kepada keluarga. Dalam pada itu, lain pula cerita sebuah keluarga ini.

Ibunya hadir untuk menerima bantuan berkenaan, tanpa di sangka, anaknya mahu menyimpan untuk melanjutkan pelajaran di Jepun.

Terkejut ibu melihat impian anaknya yang masih kecil, usia baru tujuh tahun sudah memikirkan mengenai simpanan untuk persekolahannya.

Kisah yang inspirasi. Biarpun nampak biasa-biasa tetapi menjadi teladan untuk mendidik anak supaya tidak boros. Bahkan menggunakan duit untuk manfaat yang baik.

BARU TUJUH TAHUN DAH PASANGAN IMPIAN BELAJAR KE JEPUN

“Pergi sekolah Uwais untuk terima RM150 Bantuan Khas Awal Persekolahan.”

“Uwais kata dia nak simpan dalam bank untuk tabung sambung belajar dekat Jepun. Umur baru 7 tahun cita-cita dah tinggi anakku ni.”

“p/s : Terima kasih kerajaan baru atas duit BAP ni “

BAP SEMUA ISI RUMAH TERIMA SUMBANGAN

Umum mengetahui bahawa, Kementerian Pendidikan mengagihkan segera dana Bantuan Awal Persekolahan (BAP) bagi sesi persekolahan 2022/2023 bermula Isnin lalu  (14/1/2023).

Sebelum ini, Perdana Menteri, Datuk Seri Anwar Ibrahim, ketika membentangkan Rang Undang-Undang (RUU) Kumpulan Wang Disatukan (Perbelanjaan Masuk Akaun) 2022 di Dewan Rakyat memaklumkan, kerajaan bersetuju menyalurkan BAP bernilai RM150 kepada semua murid tanpa mengambil kira had pendapatan ibu bapa, pada Januari 2023.

Dokumen yang perlu dibawa ketika penerimaan wang BAP

Antara yang perlu diberi perhatian adalah

1) Bagi sekolah rendah ibu bapa/penjaga perlu hadir mengambil duit BAP.

2) Sila bawa bersama
– Sijil lahir/kad pengenalan murid
– Kad pengenalan ibu bapa/penjaga.
– Jika wakil, sila bawa surat wakil yang ditandatangani oleh ibu bapa penjaga, salinan kad pengenalan ibu/bapa/penjaga, salinan kad pengenalan wakil (Jika tiada dokumen berkenaan, wang BAP tidak akan diberi)

3) Hanya murid warganegara Malaysia dan murid yang ada dokumen sahaja layak menerima BAP 2023.

4) Ibu bapa perlu akur dengan tarikh dan ketetapan pihak sekolah. Pihak sekolah hanya mengambil wang dari bank mengikut jumlah murid yang ditetapkan sahaja. Lebihan wang akan dimasukkan semula ke dalam bank pada hari yang sama.

5) Namun jika ada adik-beradik satu sekolah, ibu bapa dibenarkan mengambil pada hari adik atau abang/kakak ditetapkan. Bagi kes ini sila maklumkan kepada guru kelas untuk dimaklumkan kepada Unit Kebajikan sekolah.

6) Fasa 1 akan diserahkan pada
a) 16 Januari (Isnin) untuk murid Tahun Satu dan Tahun Empat
b) 17 Januari (Selasa) untuk murid Tahun Dua dan Lima
c) 18 Januari (Rabu) untuk murid Tahun Tiga dan Enam

Sumber:  pja_chan & Sinar Bestari,


“Bini Tidur Penat, Baby Nangis Takkan Nak Kejut Bini.”  Pernah Rasa ‘Koyak’,  Dr Say Akui Tak Mudah Jaga Dua Anak Kecil!

Bergelar Ibu bapa adalah momen yang cukup dinantikan oleh setiap pasangan suami isteri. Saat si kecil menjengah dunia, kehidupan anda juga turut berubah.

Bukan mudah untuk menjaga si kecil lebih- lebih lagi ini pengalaman baru buat anda. Bagi Dr Say Shazril yang kini baru menimang cahaya mata kedua, tidak mudah untuk menjaga dua orang anak kecil.

Ada ketikanya dia berasa ‘koyak’ sewaktu menjaga Ace dan Sef.

“Doc ada moment yang doc koyak tak?”. Tipu kalau saya cakap saya tak koyak. Macam saya cerita saya teman bini berpantang kat rumah sehinggalah kini dan kerja saya sekarang selalunya kena buat video kat rumah.

“Saya buat target “tidak ada kerja lepas Ace habis sekolah” jadi masa siang saya perlu digunakan sehabis baik.

“Kadang-kadang bila nak buat video, baby nangis dan bini tengah mandi takkan saya nak buat dungu dan biar baby nangis ja maka saya layan baby jap.

“Bini tertidur kepenatan, baby nangis, takkan nak kejut bini cakap “tu baby bangun tu” maka saya layan baby jap.

“Time constraint ni kadang-kadang semestinya buat saya koyak tapi hiring a manager lepas kelahiran Sef ni kao-kao membantu.

“Tak mudah menjaga anak namun bila kita korbankan sesuatu demi anak tercinta biarlah kurangkan atau berhenti main mobile game, pasti Allah permudahkan jalan kita dan perbanyakkan rezeki kita,” kongsinya lagi

Akui Dr Say lagi, pengalamannya menjaga anak sulung sebelum ini banyak membantu selain merasakan dirinya menjadi lebih matang selepas dikurniakan anak kedua.

“Betul, sikit pun tak mudah tapi apa yang saya perasan ia sedikit senang berbanding masa kami berpantang waktu Ace dulu.

“Mungkin pengalaman yang lepas mematangkan kami dan colic + witching Sef tak seteruk Ace dulu. Hari ni Sef dah masuk hari ke-40 dan terus terang cerita ia semakin menyenangkan.

“Tidur dia dah makin ikut waktu Malaysia dan colic makin terkawal, senang kata, Alhamdulillah lebih senang berbanding dulu,” jelasnya lagi.

Dr Say dan Dr Azura Abbas telah berkahwin pada 30 Mac 2014. Hasil perkongsian hidup,  pasangan ini dikurniakan dua orang anak lelaki, Aezreil pada 5 Mac 2019 dan Sefriel pada 18 Ogos lalu.


Gambaran Si Isteri Menunjukkan Siapa Suaminya. Deep Perkongsian Ni!

Seperti kata perumpamaan, isteri adalah cerminan suami. Bagaimana baik didikan suami, itulah jua yang ditonjolkan si steri. Begitu juga sebaliknya.

Gambaran si isteri itu, boleh menunjukkan siapa suaminya.

Jika si suami solat pun tak pernah, bagaimana dia mahu mendidik anak-anak isterinya kekal istiqimah bersolat 5 waktu dan solat sunat lainnya.

Jika si suami janggal dan kekok lidah membaca al-Quran, bagaimana dia mahu mengajar isteri dan anak-anaknya menyintai Kalamullah.

Jika si suami tak kisah pun berseluar pendek di luar dan mendedahkan auratnya. Maka isteri dan anak-anaknya juga akan jadi begitu.

Jika si suami sukakan maksiat, hiburan lagha dalam rumah tangga maka tak mustahil anak-anak dan isterinya juga terikut sama.

Jika si suami tak pernah bercakap pasal agama dalam keluarga, tentang didikan ilmu, teguran dan nasihat tentu saja akan jadi kelu untuk menegur jika ada ahli keluarga buat salah.

Begitulah serba sedikit contoh bagaimana gambaran hasil didikan dan pimpinan si suami. Lurus si suami, InsyaAllah yang lain juga mudah diurus.

Ya, ada juga kes terpencil si suami baik dan soleh tapi anak-anak isteri tak mahu ikut juga. Ada bukan tak ada. Barangkali itu ujian setakat mana amalan kesabaran si suami dalam memimpin.

Pokok pangkalnya, nak gapai title keluarga bahagia itu jangan sesekali abaikan hidup beragama. Jangan lupa Allah. Follow apa yang Rasulullah SAW ajar, InsyaAllah selamat dunia akhirat.

Sumber : Farid Rashidi


“Bawa Pergi Pasar Malam, Belikan Makanan Kegemaran Kita Dah Bahagia,” Ozlynn Syukur Dikurnia Suami Penyayang &Memahami

Siapa yang tak kenal dengan Johan Raja Lawak dan juga penyampai radio. Namun di sebalik itu, dia rupa-rupnya seorang suami dan ayah yang bertanggung jawab dan  prihatin.

Bahkan warga net sering melihat dia sebagai bapa dan suami contoh menerusi perkongsian dari isterinya yang memuat naik kisah mereka di instagram. Terbaru, isterinya Ozlynn wati memuat naik ucapan terharu atas layanan suaminya.

Mengakui biarpun hanya di bawa ke pasar malam, namun Ozlyynn bersyukur dan terharu kerana suaminya kesayangannya itu tahu apakah makanan kegemarannya.

Org pertama yg dpt kiss sblm anak2…. 😘 dia ckp dia rindu kita banyak2.. kita x caya.. tp bila dia bawak kita g pasar malam n belikan makanan fav kita putu mayam.. popia basah.. buah kundang ok cukup!! Kita dh bahagia😍.. kita tau dia sayang n rindu kita.. ok jap eh… dia baru lepas siku kita..

dia ckp “ u sengeh2 dgn sape?? Hp penting ke i penting?? … guys!! For sure aku habaq dia lg penting..sambil tgn aku laju dok menaip.. post dulu sat.. pastu siap dia kita lipat🤣🤣🤣🤣👅👅👻👻 ok janji!! Last ok papa.. i sayang u tauuu.. tauuuuu… tauuuuuu ( gaya Moleiq ),” luah Ozlynn di instagramnya baru-baru ini.

Rata-rata warganet terusik dan terharu dengan perkongsian tersebut. Tak kurang yang memuji akan sikap prohatin dan sweet Johan kepada isterinya itu.


Terkini: Kementerian Kesihatan Malaysia Sahkan 1771 Kakitangan Dijangkiti Covid-19

Sebuah pengorbanan! Menurut laporan Kementerian Kesihatan Malaysia sahkan 1771 kakitangan dijangkiti Covid-19 setakat 18 Dis 2020.

Daripada jumlah itu, 1,359 kes jangkitan atau 76.7% berlaku dalam gelombang ketiga.

5 kumpulan petugas kesihatan yang paling ramai dijangkiti:
1. Jururawat (690)
2. Pegawai Perubatan (211)
3. Pembantu Perawatan Kesihatan (146)
4. Penolong Pegawai Perubatan (144)
5. Pegawai Perubatan Siswazah (84)

Punca jangkitan:
1. Dari komuniti (33.1%)
2. Dalam kalangan petugas-pretugas kesihatan (31.9%)
3. Dari pesakit-pesakit yang belum disahkan mendapat jangkitan #COVID19 (8.6%)
4. Tidak diketahui (3.3%)
5. Masih dalam siasatan (23.1%)

Setakat 18 Dis, seramai 280 petugas kesihatan sedang menerima rawatan di hospital manakala 1,697 sedang menjalani HSO.

6 HOSPITAL KKM JANGKITAN TERTINGGI

6 hospital KKM di Lembah Klang yang melaporkan kes jangkitan tertinggi covid 19 dalam kalangan petugas kesihatan.
1. Hospital Tuanku Ampuan Rahimah (HTAR), Klang (54)
2. Hospital Serdang (29)
3. Hospital Sungai Buloh (15)
4. Hospital Kuala Lumpur (10)
5. Hospital Ampang (5)
6. Hospital Selayang (4)

Peningkatan mendadak kes jangkitan dalam kalangan petugas kesihatan berkait rapat peningkatan kes jangkitan dalam komuniti.

Kes jangkitan di hospital-hospital terlibat adalah terkawal dan perkhidmatan kesihatan beroperasi seperti biasa.

Sumber: Kementerian Kesihatan Malaysia


Begini Cara Nak Ajak Anak Tidur Awal. Alert Tip Ini!

Tidur yang baik merupakan sesuatu yang perlu dititikberatkan oleh ibu bapa untuk anak mereka. Ini untuk memastikan kecerdasan akal dan minda yang baik untuk anak anda.

Dalam proses untuk tidur yang baik waktu malam telah ditunjukkan cara daripada doktor, pakar tidur, dan penyelidik di Institut Kesihatan Kebangsaan di Bethesda, MD. Ada beberapa tips yang ibu bapa boleh amalkan.

Pemakanan yang diambil sebelum tidur amat tidak baik untuk anak anda dan harus dielakkan. Apatah lagi makanan yang diambil dalam kuantiti yang baik. Sebagai ibu bapa, mereka harus elakkan anak mereka daripada mengambil makanan yang berat sebelum mereka tidur.

Lebih-lebih lagi makanan atau minuman yang mengandungi kafein. Makanan ini harus dielakkan oleh anak mereka seeloknya 6 jam sebelum tidur.

Selepas makan, jauhi anak anda daripada aktiviti yang boleh membuatkan mereka segar seperti menonton televisyen, atau aktiviti lain. Ini kerana ia akan buat anak anda tidak ada mood untuk tidur dan ingin berjaga sepanjang malam.

Amalkan anak anda untuk buat aktiviti yang boleh beri mereka mengantuk seperti membaca dan sebagainya.

Beri amaran anak anda untuk tidur dalam masa lima minit, atau memberinya pilihan – “Adakah anda mahu pergi tidur sekarang atau dalam masa lima minit anda akan…”. Sedikit sebanyak cara ini akan buat mereka takut membuat aktiviti lain dan terus tidur.

Tetapi jangan sehingga memaksa atau menggunakan tangan anda untuk menyuruh mereka tidur.

Ibu bapa boleh menubuhkan rutin tidur yang konsisten dan santai yang berlangsung antara 20 dan 30 minit dan berakhir di bilik tidur anak anda. Elakkan daripada bercerita tentang perkara-perkara yang menakutkan atau rancangan TV.

Adalah lebih baik untuk beri anak anda membaca buku kegemaran setiap malam daripada buku yang baru kerana mereka sudah biasa.

Ibu bapa harus elakkan menyanyi atau goyang anak anda untuk tidur, kerana jika dia terjaga di tengah-tengah malam dia mungkin memerlukan anda untuk menyanyi atau goyang mereka kembali untuk tidur. Secara tidak langsung akan mengganggu tidur anda.

Jika anda telah melakukan ini, cuba untuk menghentikan tingkah laku ini secara beransur-ansur. Sebaliknya, cuba gunakan dengan objek peralihan  seperti selimut kegemaran atau haiwan(patung) untuk tidurkan anak anda.

Ibu bapa harus memastikan anak mereka berada dalam keadaan selesa ketika tidur. Elakkan pakaian atau selimut yang boleh menyekat pergerakan mereka. Pastikan suhu bilik berada tidak terlalu sejuk dan tidak terlalu panas supaya anak anda menikmati tidur mereka.

Jika anak anda memerlukan anda selepas anda meninggalkan biliknya, tunggu beberapa saat sebelum bertindak balas. Ini akan mengingatkan bahawa anak anda harus tidur, dan ia akan memberi peluang untuk mereka menenangkan dirinya dan juga kembali tidur semasa dia sedang menunggu untuk anda datang.

Jika anak anda keluar dari biliknya selepas anda meletakkan mereka untuk tidur, berjalan kembali dan perlahan-lahan kepada mereka dan tegas mengingatkan mereka untuk tidur semula. Bercakap dengan lemah lembut kepada mereka dan bawa mereka semula ke bilik untuk tidur.

Berikan alat atau sesuatu benda untuk mengatasi kebimbangan anak anda. Ibu bapa boleh berikan anak mereka lampu suluh, botol semburan dipenuhi dengan “semburan raksasa,” atau seekor haiwan atau ‘teddy bear’ besar untuk ‘melindungi’ anak anda ketika mereka tidur.

Ibu bapa boleh membuat sistem ganjaran. Ini bermaksud setiap malam anak anda pergi tidur pada masa dan waktunya di tempat tidur sepanjang malam, mereka akan mendapat bintang. Jadi mereka harus mengumpulkan bintang tersebut dengan banyak.


“Masya Allah.. Same!” Terserempak Lelaki Seiras Arwah Ayah, Gadis Ini Terus Kejar Kerana Terlalu Rindu

Siapa yang mahu kehilangan insan yang disayangi lebih-lebih lagi ibu bapa sendiri atau ahli keluarga yang rapat. Lebih-lebih lagi di saat kita masih merasakan sangat bergantung kepadanya dan masih lagi ingin dibelai dimanja.

Di saat kehilangan, hanya rindu yang dapat diungkapkan namun rindu ini seperti tiada penghujung kerana yang dirindu sudahpun tiada. Hanya mampu meluah rasa melalui doa sambil mengharapkan ianya sampai kepada orang yang dirindui.

Bercerita mengenai seorang gadis bernama Elia, dia telah kehilangan ayahnya yang pergi dijemput ilahi sewaktu tidur. Dia tidak dapat berjumpa ayahnya buat kali terakhir dan kehilangan itu begitu mengejutkannya.

Selepas dari kehilangan itu, dia mengakui yang sangat rindukan arwah ayahnya. bahkan sewaktu ingin ke Tanah Suci, dia sempat berdoa agar dipertemukan dengan seseorang yang persis ayahnya di Tanah Suci Mekah.

Siapa sangka, permintaan yang mungkin di anggap tidak logik ataupun mungkin terlalu emosi ini dimakbulkan Allah. Sewaktu Elia di tempat Saie, dia telah terserempak dengan lelaki yang betul-betul mirip arwah ayahnya.

Dek kerana keterujaan itu, dia terus berlari mengejar lelaki tersebut walaupun tidak mengenalinya.

“You Look Like My Walid…” Itulah yang dikatakan oleh Elia pada lelaki tersebut.

Elia sempat menunjukkan gambar arwah ayahnya kepada lelaki berbangsa Arab itu.

“Masya Allah, Same.” Lelaki itu turut mengakui yang wajahnya seiras arwah Elia.

Walauopun hanya sebentar, Elia sempat merakamkan gambar lelaki itu dan dia sangat bersyukur kerana pertemuan itu seolah-olah merawat indu yang selama ini dipendam.

Walaupun tidak dapat mendakap untuk melepaskan kerinduan, cukuplah kehadiran lelaki itu untuk melepaskan kerinduan.

[MESTI BACA]


Lengkap Sepasang, Mawar Rashid & Suami Bakal Timang Anak Perempuan.  Sudah Siapkan Nama. Tahniah!

Pasangan sama cantik sama padan, Mawar Rashid dan suami Raf Yaakob mengumumkan bakal menimang cahaya mata perempuan tidak lama lagi. Berita gembira tersebut dikongsikan oleh Mawar menerusi satu video di saluran Youtube.

Video yang berdurasi 4 minit itu dibuat dalam satu majlis ‘gender reveal’ oleh pasangan ini yang turut dihadiri ahli keluarga dan juga rakan terdekat.

Dalam video tersebut, Mawar dan suami meletupkan belon yang dipenuhi kertas dan belon kecil berwarna merah jambu sekali gus menjawab persoalan jantina bayi yang sedang dalam kandungan Mawar.

Menjawab persoalan peminatnya yang bertanyakan mengenai nama bayi di dalam kandungan, Mawar mengakui sudah mempunyai nama tetapi belum mahu mengumumkan.

Rata-rata memberikan ucapan tahniah dan mendoakan semoga dipermudahkan urusan Mawar sehingga melahirkan bayinya kelak.


Latih Anak Gadis & Bujang Buat 10 Perkara Mudah Ni, Confirm Boleh Berdikari Bila Besar Nanti, No 2 Wajib Buat Ya!

Anak yang sedang membesar perlukan bimbangan bagi membentuk karektor mereka sendiri. Sejak kecillah mereka perlu dilatih untuk berdikari dan menjadi anak lebih bertanggungjawab.

Salah satu cara didikan yang mudah adalah dengan mengajarkan kemahiran berumah tangga kepada mereka sebagai persediaan kepada tanggungjawab pada diri sendiri. Jika mereka punya rasa tanggungjawab pada diri, seterusnya pastilah pada keluarga mereka sendiri kelak.

Bukan hanya pada anak perempuan, anak bujang kita juga wajib buat perkara ini supaya lebih rasa tanggungjawab. Jom ikut tip mudah ini.

1. Periksa Barang Dapur
Minta anak perempuan jadi pemeriksa kita setiap kali barang dapur habis bekalannya. Ajar dia untuk periksa peti ais dan stok bekalan basah seperti ikan dan sebagainya setiap minggu atau setiap hari. Biar dia tahu peranannya besar dalam rumah kita. Lama kelamaan dia akan rasa lebih bertanggungjawab pada amalan yang satu ini.

2. Periksa Stok Beras
Ini merupakan amalan yang dilakukan oleh Ustazah Isfadiah Mohd Dasuki kepada anak lelakinya. Setiap kali beras habis, dia akan minta ibu dan ayah belikan dengan segera tanpa menunggu hari esok. Cara ini bagi membiasakan diri anak lelaki dengan selok belok dapur. Nampak remeh tapi sebenarnya ia mengajar anak lelaki kita lebih bertanggungjawab.

3. Kunci Pintu
Sebelum hendak masuk tidur, amanahkan seorang anak-anak kita untuk periksa pintu rumah, samada sudah dikunci ataupun tidak. Selain rasa tanggungjawab pada
keluarga yang lain, ia juga mendorang anak kita jadi lebih berani.

4. Bayar Di Kaunter
Latih anak kita bayar makanan yang dia beli di kaunter sendiri. Cara ini bukan hanya latih anak lebih berani tetapi mesti bertanggungjawab pada barangan yang diambilnya. Amanah pada diri sendiri, itu penting.

5. Susun Kasut
Bagi tugas mudah ini pada si bongsu anda yang masih kecil. Latih dia untuk susun kasut setiap ahli rumah sebelum melangkah masuk ke rumah. Persoalkan dia jika kasut tidak disusun dalam keadaan baik. Cara ini bukan hanya buat anak lebih menjaga kebersihan tetapi disiplin diri yang tinggi.

6. Kemas Katil
Ajar kesemua anak kita baik lelaki mahupun perempuan untuk kemaskan katil sendiri apabila bangun tidur. Ini penting bagi mendidik mereka menjadi seorang yang lebih bertanggungjawab pada diri sendiri dan selebihnya pada keluarga. Kalau kita biasakan mereka, lama-lama pasti jadi tabiat terpuji.

7. Ajar Anak Sedekah
Kalau ke surau atau juga ada peminta sedekah yang datang ke meja kita ketika makan, ajar anak-anak bersedekah sendiri dengan tangan mereka. Selain mengajar rasa simpati kepada golongan susah, kita juga mendidik anak untuk bersedekah. Setiap kali dapat duit kecil, minta dia asingkan untuk bersedekah.

8. Tolong Angkat Barang
Nampak macam mendera anak tapi sebenarnya ia satu proses mendidik. Minta anak-anak angkatkan kesemua barang yang kita beli ke dalam kereta seterusnya ke dalam rumah. Nampak remeh tapi ia mengajar anak bertanggungjawab dan rasa hormat.

9. Pilih Ikan Di Pasar
Ini aktiviti yang menyeronokkan. Minta anak pilih sendiri ikan yang mereka suka di pasar. Selain berkongsi ilmu, ia juga bagi membiasakan mereka dengan ilmu rumah tangga.

10. Ajar Masak
Tak kira samada anak lelaki atau perempuan, ajar mereka untuk tolong memasak di dapur. Seawal usia 5 tahun lagi mintalah mereka turut serta. Anak lelaki terutamanya, ajar mereka memasak dengan cara yang betul supaya ilmu ini boleh dibawa mereka ke mana-mana terutama selepas berkahwin. Penting!


Tak Salah Beri ‘Me Time’ Isteri Buat Benda Minat & Suka. Suami Jangan Tutup Rapat Mata & Telinga”. Lelaki Ni Kongsikan Sebabnya!

Tugas seorang ibu bukan sesuatu yang mudah. Menguruskan anak-anak dan rumah tangga sendiri, mungkin ada yang kata tak perlu pening kepala nak fikir hal kerja, tak perlu stres mengadap jem dan sebagainya. Namun sebenarnya tugas suri rumah paling stres. Bermula pagi membawa ke malam, tiada istilah bersenang lenang dan hanya waktu tidur masa untuk rehat. Belum bab cuti umum, orang lain ‘merdeka’ dari bebanan kerja namun tugas suri rumah sama sahaja.Begitu juga dengan wanita yang bekerja, pulang dari kerja anak-anak dan keluarga menjadi keutamaan. Sebab tu sebagai suami , kena buka mata dan lihat penat lelah yang dilalui sang isteri. Tak salah menghulurkan bantuan waima mencuci sebiji cawan pun itu sudah membuatkan isteri anda rasa dihargai.
Penat macam mana sekalipun bila ada insan tersayang yang prihatin semuanya akan hilang di bawa dek angin lalu. Tak salah kan kalau beri isteri sedikit waktu untuk ‘me time’. Itu barulah dinamakan #relationshipgoals

Dan konsep “Kebebasan yang Terkawal” perlu diterapkan. Ianya umpama bermain layang-layang, bebas tetapi masih setia dengan pemegang benang.
Saya doakan semoga keluarga kita semua sentiasa bahagia sampai bila-bila.

Dan jika apa yang saya sampaikan ini bermanfaat, silakan SHARE supaya dapat juga memberi manfaat kepada orang lain. Jangan copy paste tanpa kredit tau. Kesian saye taip panjang-panjang.

Terima kasih.


“3 Kali Kandungan Saya Gugur Diterajang & Perut Dipijak.”  Diseksa Suami 30 Tahun, Ini Sebabnya Kenapa Baru Sekarang Isteri Minta Cerai!

SABAR itu bukan menyerah diri. Tapi SABAR itu adalah bertindak mengikut SYARIAT. SABAR itu bukan setakat diam, menahan lalu menangis sampai rasa ok. SABAR itu adalah keberanian membuat KEPUTUSAN dengan petunjuk ILMU”

Kisah wanita malang yang didera suami sendiri sejak 30 tahun lalu cukup menyedihkan.  3 kali keguguran akibat disepak terajang. Belum bab dimaki hamun, disumpah seranah dan pelbagai lagi.

RUMAHKU NERAKA KU.
BAHAGIA DIHUJUNG DERITA.

“Ustazah, saya datang untuk membuat permohonan CERAI FASAKH, saya tak boleh lagi teruskan hidup dengan suami, saya nak cari ketenangan di hujung-hujung usia begini”

Dari awal klien ini masuk wajahnya dilihat tenang tapi sarat dengan beban yang berat. Sambil meneliti fail, umur awal 50an, seorang guru, ada ijazah, usia perkahwinan cecah 30 tahun, anak 8 Orang.

“Adakah puan dah timbang dengan teliti kesan penceraian di usia begini, bagaimana penerimaan anak-anak, dan apakah alasan kuat puan, bukan mudah permohonan fasakh nak lulus kecuali ada alasan yang kukuh”. Pada perkiraan saya ketika itu, mungkin isu orang ke 3 baru muncul atau sekadar masalah komunikasi.

“Ustazah, sepanjang perkahwinan hidup saya sangat menderita, saya hadapi penderaan fizikal, mental, seksual dan emosi”. Nada sebak dan terketar-ketar seperti melepaskan tempikan suara hati yang sangat lama dipendam.

“Ustazah, 3 kali kandungan saya gugur kerana disepak terajang dan perut dipijak. Ustazah pernah baca kisah yang heboh satu malaysia, kes seorang isteri didera dan dipijak perut sehingga gugur kandungan?, saya hanya mengangguk. “Itu adalah cerita saya, kali pertama saya buat report dan entah bagaimana cerita itu tersebar, saya malu pada jiran, rakan sekerja, keluarga, semua tahu cerita saya. Kes itu tutup kerana saya diugut dengan suami. Suami pegawai pangkat tinggi, dia seorang yang dikenali. Selepas itu 2 kali lagi kandungan gugur kerana didera dipijak perut ketika usia kandungan dah cecah 3-4 bulan, tapi sebab saya trauma, tidak ada aduan kepada mana-mana pihak”.

“Sepanjang perkahwinan, sepak terajang, maki hamun sumpah seranah, rambut ditarik diheret kepala ke bawah menuruni tangga, tidur diluar rumah tanpa tudung dari malam sampai pagi, pernah dijirus dengan minyak lalu di ugut dengan api untuk dibakar, dan sering dipaksa dalam hubungan seksual”

Kali ini saya pula yang terketar-ketar untuk bertanya. Darah menyirap dan badan rasa berhaba. Ini bukan manusia.

“Kenapa puan bertahan begitu lama dalam perkahwinan yang sangat dahsyat seperti ini?”

“Saya bertahan kerana ANAK-ANAK dan kerana satu HARAPAN satu hari suami akan BERUBAH”

“Puan, maaf saya tanya, adakah berbaloi puan bertahan demi anak-anak?”

“Tidak ustazah, sebahagian anak saya mengalami tekanan jiwa sehingga perlukan rawatan psikiatri. Sebahagian lagi mengikut perangai ayahnya, turut maki hamun saya. Saya rasa berdosa pada anak, saya tak pernah salahkan anak, mereka membesar dengan melihat ibunya didera hampir setiap hari, mereka membesar dengan ketakutan” air mata diseka tanpa henti. Sayu sekali bila disebut tentang anak.

“Puan, 30 tahun bukan tempoh yang sekejap, bagaimana puan laluinya”

“Ustazah, orang terdekat juga tidak tahu, jiwa saya merana namun sedaya upaya senyum, sakit lebam pada badan disembunyikan. Dua perkara yang saya pegang teguh bila jatuh terduduk, saya sembamkan wajah ke bumi, SOLAT dan ALQURAN adalah teman rapat saya, hanya itu sumber tenang, bahagia dan kekuatan saya…”

Benarlah, manusia akan benar-benar merasakan Allah itu ada, ketika tiada manusia disisinya. Tapi iya sangat sakit namun sangat manis, iaitu saat jatuh cinta padaNya, saat Allah benar-benar cukup baginya.

Dua tangannya dikepal diletakkan dimulut, mata berkaca lidahnya terketar, saya tahu dia ingin menyatakan sesuatu yang bermain dalam fikirannya, namun dia sendiri takut untuk meluahkan.

“Ustazah, kenapa Allah tak makbulkan doa permintaan saya, bukankah doa orang yang dizalimi maqbul?, adakah anak-anak saya jadi begitu salah saya?, saya hanya minta dengan Allah supaya suami berubah, dia sayang saya sedikit pun jadi, akan hilanglah segalanya derita saya. Sia-sia saya menunggu dengan harapan satu hari suami akan berubah, SIA-SIA… akhirnya saya dsisini untuk tuntut CERAI.. memang SIA-SIA!”

Allah… inilah soalan yang akan menyimpulkan pertemuan ini, inilah saatnya setiap kali klien bertanya soalan begini, saya akan berbisik dalam hati memohon pertolongan Allah, mengharapkan Ilham daripadaNya, agar lidah saya boleh menuturkan sesuatu yang jernih dan sejuk. Ibarat air dingin dikala kehausan dibawah terik matahari. Ini persoalan berkaitan AQIDAH. Isu keyakinan dan sangkaan kita pada ALLAH.

“Puan.. 30 tahun puan menanti dengan sabar, akhirnya suami tetap tidak berubah, apakah sebenarnya puan dapat?, dia diam. “30 tahun bukan SIA-SIA, ALLAH tak pernah silap, dan ALLAH maha melihat, mendengar dan memakbulkan. Sebenarnya, dalam tempoh ini puan telah menghimpun PAHALA SABAR selama 30 tahun!, dan jika balasanNya SYURGA ALLAH, apakah puan rasa?

Dengan terketar-ketar dia bertanya, “SYURGA ALLAH?, Betulkah ustazah? Sambil tangannya genggam kuat tangan saya.

“Puan, ini bukan janji atau kata-kata saya, tapi janji Allah. Allah berfirman:

إِنَّمَا يُوَفَّى الصَّابِرُونَ أَجْرَهُم بِغَيْرِ حِسَابٍ
“Sesungguhnya hanya orang-orang yang bersabarlah Yang dicukupkan pahala mereka tanpa batas” (Az-Zumar 39 : 10)

سَلامٌ عَلَيكُم بِما صَبَرتُم ۚ فَنِعمَ عُقبَى الدّارِ
“..sedang malaikat-malaikat pula akan masuk kepada mereka dari tiap-tiap pintu; (Memberi hormat dengan berkata): “Selamat sejahtera ke atas kamu, disebabkan KESABARAN kamu (di dunia dahulu). Maka amatlah baiknya tempat kesudahan itu”. (Ar-Ra’d : 24)

“Puan, ini janji Allah kepada mereka yang diuji, lalu sabar dan redha dan tetap teguh bersangka baik dengan Allah, akan menerima Salam yang istimewa daripada Allah dan para Malaikatnya, bukan dsini, tapi di SYURGA ALLAH”

Dia meleraikan tangannya, lalu tanganya disatukan sambil wajah tunduk ke bawah “ya Allah, aku redha ya ALLAH.. jika benar SyurgaMu, Aku redha.. aku maafkan suami dan anak-anakku keranaMu ya ALLAH, terimalah pahala SABAR ku ini, aku ingin SYURGA MU….”

Allahu Allah.. Kami sama-sama menangis dan aminkan doa. Dihadapan saya seorang wanita yang bukan diuji 30 hri atau 30 bulan, tapi 30 tahun. Allah hanya ingin mendengar perkataan REDHA daripada hambaNya, lalu Dia akan memberikan keredhaanNya. SyurgaNya.

Bila SYURGA ALLAH dilihat dengan mata hati. Segala berat perit derita boleh ringan ibarat debu. Sapu dan biar berlalu. Memang bukan mudah, tapi boleh.

Kemudian, saya membantunya untuk meneruskan permohonan Cerai Fasakh, daripada report polis dan report Dr. yang dia simpan, saya yakin permohonan fasakh ini akan berjalan lancar. Beliau menyatakan, penceraian ini adalah untuk dia mendapat KETENANGAN, “saya ingin beribadat dengan tenang dan menjadi Ibu yang tenang buat anak-anak, moga belum terlambat”.

Tiada istilah terlambat untuk kebaikan selagi belum tiba kematian.


Guna 4 Bahan Aje Nak Naik Seri Wajah Jadi Pinkish. Guna Bahan Dapur Aje

PETUA UNTUK WAJAH PINKISH BERSERI-SERI

Seri nak share petua orang dulu-dulu nak naikkan seri wajah agar nampak lebih cerah ‘pinkish’ dan berseri-seri.

Salah satunya dengan mengamalkan minuman campuran susu kunyit badam madu ni.

Banyak khasiatnya baik dari segi kecantikan dalaman dan luaran. Ia selamat sebab menggunakan alam semulajadi serta menjimatkan.

Minum sebelum tidur,lagi-lagi masa datang bulan.

Boleh diamalkan seminggu 2 kali.

Korang cubalah.komfem bangun pagi nampak muka glowing pinkish

Bahan

Susu rendah lemak
2 inci kunyit hidup ditumbuk kasar
Badam ditumbuk kasar
2 sudu madu

Caranya

Masukkan susu rendah lemak di dalam periuk
Kemudian masukkan kunyit yang ditumbuk kasar,kacau sebati dengan api yang perlahan.
Masukkan pula badam dan kacau sebati.
Masukkan susu ke dalam gelas dan biarkan suam.
Selepas itu masukkan pula 2 sudu madu.

Khasiat susu

Mengurangkan stress
Mengurangkan senggugut ketika haid(PMS)

Khasiat madu

Mengatasi insomnia
Memperlambatkan penuaan
Menjaga kelembapan kulit

Khasiat badam

Rendahkan risiko darah tinggi dan serangan jantung
Turunkan berat badan
Melancarkan peredaran darah

Khasiat kunyit

Kurangkan tahap kolestrol dalam badan
Memperbaiki sistem penghadaman
Mencegah kanser

Selamat mencuba!


Selalu Buat Konten Train Dan Bermanja Dengan Kucing, Rupanya Ayah Dah Meninggal Dunia 5 Hari Lepas.

Hanya pencinta kucing sahaja yang menyukai dan memahami betapa seronoknya bermanja dengan haiwan kesayangan Nabi Muhammmad S.A.W ini.

Malah ada yang siap boleh train kucing untuk membuat beberapa arahan. Dan ia memerlukan latihan secara konsisten.

Apa yang menarik perhatiana gelagat ayahnya dan kucing membuatkan warganet terhibur. Namun siapa sangka, baru-baru ini, ayah kepada pemilik akaun Tiktok itu memberitahu bahawanya ayahnya telah telah kembali ke rahmatullah pada 11 September lalu. Difahamkan ayahnya disyaki akibat serangan jantung.

Anak sulung arwah, Nur Marsya Raiza, 26, yang kerap memuat naik video Mohd Roselan dan Ciput mengakui terkejut dengan pemergian bapanya kerana tidak menunjukkan tanda kurang sihat sebelum meninggal dunia.

TAK SANGKA RAMAI SUKA

Menurut Nur Marsya Raiza, dia mula memuat naik video keletah bapanya dan Ciput sejak dua tahun lalu iaitu ketika tempoh Perintah Kawalan Pergerakan (PKP).

“Ketika PKP lalu, saya saja-saja muat naik video ayah dan Ciput (nama panggilan) tetapi tak sangka pula ramai yang suka.

“Ada juga pengikut minta tip bagaimana melatih kucing seperti yang ayah lakukan kerana suka melihat gelagat Ciput yang pandai dengar kata terutama apabila minta peluk, cium dan menari.

“Penerimaan baik pengikut itu yang mendorong saya rakam dan muat naik video spontan ayah dengan Ciput di TikTok.

“Boleh dikatakan, akan ada satu video saya muat naik dalam tempoh dua hari dan kerana itu ramai terkejut apabila saya maklumkan ayah sudah tiada,” katanya.

CIPUT TAK KERUAN

Setelah ayahnya meninggal dunia, Ciput dipelihara sejak 10 tahun lalu dan amat manja dengan bapanya tetapi haiwan itu kelihatan seperti tidak keruan dan seolah mencari.

Ekoran itu ada pengikut mencandangkannnya melakukan apa yang arwah ayahnya biasa lakukan.

“Nampaknya Ciput beri respon positif dan saya akan cuba menjaganya dengan sebaik mungkin kerana ketika ayah ada, dia terlalu sayangkan kucingnya itu.”

Katanya lagi bahawa reda dengan pemergian ayahnya yang sebelum sempat menyambut ulang tahun kelahirannya pada 17 September ini. Dia juga mengucapkan terima kasih kepada semua yang mendoakan kesejahteraan ayah


Rupanya Begini Cara Lipat Wrap Supaya Tersusun Cantik, Tak Terabur Inti. Baru Senang Nak Makan!

Kudapan yang paling mudah nak buat adalah mengunakan wrap. Makanan ini memang mudah penyediaannya dan lebih sihat. Malah ia juga sesuai bagi mereka yang sedap diet.

Namun sering kali ketika membalut wrap ni dengan inti seperti salad, sos, keju dan isi ayam pasti melimpah keluar. Balutan wrap tidak kemas seperti dikedai.

Sebenarnya ada trik untuk memastikan inti wrap tidak terabur. Sebagaimana perkongsian wanita ini.

Mudahnya trik ni, inti wrap pun tersusun kemas dan cantik.

Baru tahu cara lipat dengan betul! selalu buat wrap mesti terabur  tu pun hasil tengok tiktok juga.

Gunting bahagian tengah wrap

Letak inti wrap menjadi 4 bahagian

Kemudian lipat pada bahagian yang telah digunting tadi.

Untuk rasa yang lebih rangup, bakar sekejap. Siap!

Sedapp betull ye. rempah paparoger ayam saya beli dekat shopee. (search saja paparoger) tambah garam and minyak jee. perap 5minit.

telur + lada sulah. sos pula letak nandos, blackpepper and sos cili.

wrap tuu bakar lepas lipat! lagi sedap and crispy. feeling feeling shawarma.

ada cadangan lagi best tak buat wrap sedap? sebab makan wrap ni kenyang sampai pukul 6. dah macam boleh diet je.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Hidup Ini Sementara, Hargai Ibu Ayah. Lihatlah Wajah Mereka Kala Masih Ada. Sebak!

Ibu ayah adalah orang yang bertanggungjawab mendidik kita semasa kecil untuk menjadi seorang yang berguna sehingga mendapat kehidupan yang sempurna. Namun, masa berlalu pantas, wajah mereka dimamah usia. Semakin hari usia makin bertambah. Anak-anak pula semakin dewasa dengan pelbagai komitmen. Apa jua masalah dan kesibukan yang melanda, anak-anak tidak harus lupa jasa-jasa ibu bapa.

Bukan itu sahaja, baliklah kampung atau bercuti untuk menghabiskan masa bersama mereka sementara masa hayat dikandung badan. Renunglah wajah mereka selagi ada masa untuk menikmati saat ini. Lihatlah sinar  matanya yang dulunya tidak tidur malam menjaga kita kala demam, kepenatan mencari rezeki dan segala kepayahan membesarkan kita.

LIHATLAH WAJAH IBU AYAH

Saya tenung wajah mak dan ayah mertua saya dari jauh. Time tu mak dan ayah dok tengok tv. Tiba tiba wife tegur. Kenapa dari tadi saya tengok awak tenung mak dan ayah?

Saya perlahan cakap. Awak nak tahu tak apa yang kita selalu rugi hari ini? Kita selalu rugi hari ini apabila berhadapan dengan mak ayah kita lupa nak tatap wajah mereka,kita sibuk mengadap HP,hadap benda lain. Sedangkan antara perkara yang mudah untuk kita dapat pahala adalah melihat wajah dan berbuat baik terhadap mereka.

Awak nak tahu tak,saya dari zaman kanak kanak lagi kehilangan mak. 7 tahun lalu kehilangan pula seorang ayah yang cukup hebat. Moment yang saya nak sangat imbas kembali adalah melihat wajah mereka. Mahu peluk cium mereka. Nak cium perut mak saya. nak cium tapak tangan mak.

Awak ingat lagi tak tahun lepas saya peluk mak awak sampai menangis teresak esak. Sebab saya bahagia,gembira sangat الله hadirkan semula seorang mak dalam hidup saya dan saya akan taruhkan nyawa saya untuk mereka.

BERBAKTILAH KEPADA ORANG TUA SELAGI NYAWA DI KANDUNG BADAN

Yang masih ada mak ayah. Rugilah jika jarang sekali jumpa mereka,tapi masih sibuk mengadap HP,sibuk dengan urusan lain. Tidak peliklah hari ini ada anak anak tidak hormat kepada mak ayah,lalu depan mak ayah pun takda adab. Sebab mereka lihat contoh bagaimana kita berhadapan dengan mak ayah kita.

Manfaatkanlah masa bersama mereka dan berbaktilah kepada mereka selagi nyawa belum terpisah dari jasad. Kerana saat kita bersama mereka adalah saat yang paling berharga. Mungkin itu adalah saat yang terakhir kita bersama mereka.

Hargailah mereka,berbuat baiklah terhadap mereka,jangan berkecil hati atau berkira dengan mereka,kerana asbab mereka kita ada hari ini,asbab mereka siapa kita hari ini.

Semoga muhasabah diri dengan perkongsian ini.


“Dah Besar Semua, Cantik & Hensem Anak-Anak. Mak Ayah Maintain.” Wardina Kongsi Gambar Raya Sekeluarga Di Australia!

Selepas mengambil keputusan untuk berpindah dan menetap di Brisbane, Australia, pelakon Wardina Safiyyah sudah tidak aktif lagi dalam bidang seni.

Meninjau ke instagram miliknya baru-baru ini, Wardina memuat gambar dirinya bersama ahli keluarga yang lain sempena Syawal lalu.

Gambar yang dimuat naik sehari selepas sambutan Hari Raya itu mendapat pujian ramai. lebih-lebih lagi dengan anak-anaknya yang semakin besar.

Tidak sangka, Wardina kini memiliki anak gadis yang sudah meningkat remaja. Bahkan, anak bongsunya juga sudah besar.

Manakala Wardina tetap maintain manis dan awet muda seperti tidak dimamah usia. Untuk rekod, Wardina mendirikan rumahtangga bersama Ikhwan Johari.

Hasil perkongsian hidup, pasangan ini dikurniakan tiga cahaya mata iaitu Amna Nafeesa, Azra Sareera dan Imran Arrazi.

Perkongsian Wradina itu nyata meraih perhatian ramai. Rata-rata mengakui wajah Amna saling tidak tumpah dengan ibunya, Wardina.


Rupanya Ni Rahsia Cantik & Ramping Yang Diamalkan Che Ta,  Patut Lah Mantap Je!

Kelihat Che Ta di mana-mana sentiasa mencuri perhatian kita. Mana taknya dia ibarat idola buat semua ibu-ibu untuk bergaya.

Walaupun meniti usia 40an, Che Ta kekal cantik bergaya, tidak pernah kalah berfesyen malah citarasanya jauh terkedepan. Langsing usah cakaplah, mengalahkan anak dara persisnya.

Pastinya bukan hanya produk yang diamalkan oleh wanita tinggi lampai kelahiran negeri Kedah ini. Ibu kepada Ammar Effendy, Aniq Ezzra, dan puteri kesayangan semua, Aaisyah Dhia Rana ini rupanya turut mengamalkan petua tradisional untuk kekal langsing dan jelita.

Amalkan Bahan Semujadi

Che Ta akhirnya berkongsi rahsia kurusnya di instagramnya beberapa hari. Katanya inilah amalan yang dilakukannya sejak dulu. Bolehlah kita cuba. Ini yang dikongsikan oleh Che Ta.

Qamai sangat yang tanya , bahan- bahan tadi nak buat gena? Leceh memang leceh tapu nak kurus tanpa keluaq modai besaq memang leceh .. nak cantik kan ? Jangan mengeluh. Ha begitu kata Che Ta di instagramnya. Jom tengok cara penyediaannya.

Bahan-bahan:
Delima
Buah beri
Delima
Epal
Asam keping

Caranya:
1. Rebus asam keping terlebih dahulu.

2. Kisarkan bahan-bahan lain dengan air secukupnya.

3. Tuangkan air asam jawa yang direbus.

4. Kisar sampai sebati dan minum.

Kata Che Ta kurma bekalkan kita tenaga setiap hari manakala asam keping pula membuang lemak dalam badan. Epal hijau pula membuang toksin dalam badan. Malah katanya inilah yang buat perut kita buncit.

Minumlah sebanyak mana yang kita boleh minum setiap hari. Tapi leceh sikitlah, nak cantik takpe. Sedap macam yogurt. Kena rajin nak cantik ye.

Sumber: instagram @rozitachewan1


”Bagusnya Tak Pelat Pun. Lancar Bacaannya, Sebutan Pun Clear.” Video Throwback Anak Sari Yanti Mengaji Dipuji!

Sejuk perut ibu mengandung…Sari Yanti berkongsi video yang mendapatkan gelagat anak perempuannya Dariya menarik perhatian ramai.

Dalam video tersebut, kelihatan Dariya sedang mengaji. Nampak comel memakai telekung.

Menurut Sari Yanti,  anak perempuannya kini sudahpun berusia 3 tahun. Setiap kali memakai telekung,  Dariya gemar meletakkan sticker di tepi kepalanya. Sudah seperti sepit rambut dibuat oleh Dariya. Comel je.Dalam video tersebut juga, kelihatan Dariya sedang membaca huruf aliff ba taa sehingga ya dengan cukup lancar. Seketika kemudian, bacaan diteruskan dengan huruf dengan baris atas dan baris bawah pula.Walaupun baru berusia 3 tahun, tetapi  Dariya sudah lancar membaca dan mengenal huruf. Rata-rata kagum mendengar bacaan serta memuji cara Sari mendidik anak perempuannya.Throwback video. 2021 dariya 3 years old. Pakai telekung mesti letak sticker kat tepi.. kira macam sepit rambut dia la 😂😅

Demikian tulis Sari Yanti menerusi kapsyen di laman intagramnya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Ini Proses Pendaftaran Kelahiran Anak Ketika PKP. Follow Cara Ini.

Alhamdulillah.

Selesai sudah hal pendaftaran kelahiran. Terima kasih buat sahabat yang bantu. Terima kasih juga JPN kerana respon dengan cekap. Untuk makluman, due to #MCO, pihak JPN ada menyediakan kaunter khas untuk pendaftaran kelahiran / kematian. TETAPI melalui urusan TEMUJANJI sahaja.

Bagaimana?

Meh aku cerita.

Boleh email permohonan anda ke Unit Komunikasi Korporat di pro@jpn.gov.my. Anda ceritakan secara detail info kelahiran/kematian. Yang penting sekali jangan lupa letak LOKASI anda.

Kemudian mereka akan forwardkan email anda ke Bahagian Kelahiran, Kematian dan Anak Angkat (BKKAA) mengikut lokasi anda.
Untuk makluman, peringkat negeri hanya JPN ibu negeri sahaja yg buka. Klang Valley hanya Jalan Duta. Aku buat di Putrajaya sebab aku terlupa beritahu lokasi di dalam email.

BKKAA akan berhubung dengan anda melalui email. Mereka akan minta anda untuk hubungi nombor bahagian mereka bagi menetapkan tarikh dan masa temujanji.

Selesai penetapan masa/tarikh temujanji, BKKAA akan menghantar surat temujanji kepada anda melalui email or whatsapp. Surat aku dihantar melalui whatsapp.

Kemudian,anda perlu print surat temujanji tersebut dan bawa ke JPN pada hari yang ditetapkan. Anda tunjukkan surat tersebut pada Pengawal Keselamatan untuk daftar masuk.

Oh ya. Surat tu juga penting sebab anda kena tunjukkan pada encik polis apabila ditahan di roadblock. Macam aku, 5 -6 roadblock kena tempuh dari Gombak ke Putrajaya.

OK. Clear?

Sekian khidmat masyarakat untuk hari ini.

*******UPDATED*******

Untuk mengelakkan kekeliruan, bagi kelahiran anak yang masih baru (April) dan masih lagi dalam lingkungan 60 hari(SOP JPN), rasanya tak perlu tergopoh gapah untuk daftarkan kelahiran. Boleh tunggu hingga PKP tamat. Tambahan pula pihak JPN sekarang sedang mencari mekanisme baru untuk kes yg lewat lebih 60 hari. Mungkin akan ada kelonggaran. Tetapi jka ada keperluan mendesak atau kecemasan, boleh email dan dapatkan temujanji. Nyatakan secara detail informasi anda di dalam email tersebut. In shaa Allah mereka bantu.

Begitu juga hal pendaftaran Kematian. Untuk pendaftaran Kematian tiada had tempoh. Jadi, anda boleh tunggu hingga PKP tamat. Tetapi jika ada keperluan mendesak atau kecemasan, boleh email dan dapatkan temujanji.

Untuk keterangan lanjut, boleh juga berhubung terus dengan JPN negeri seperti nombor di bawah.

PENDAFTARAN KELAHIRAN DILANJUTKAN

Pendaftaran kelahiran dan kematian dilanjut 90 hari selepas tamat tempoh PKP, bayaran penalti akan dikecualikan.

Harap maklum.


“Allah Lebih Menyayangimu, Jan Sayang Tasya…” Elly Mazlein Jalani MRI Di Hospital, Titip Salam Takziah Buat Shuib Sekeluarga!

Dikatakan sahabat yang baik itu adalah yang akan sentiasa mendoakan sahabatnya walau dirinya berada di dalam keadaan yang sukar dan kesakitan sekali pun. Begitulah dapat digambarkan erti persahabatan Elly Mazlein buat temannya penyanyi Siti Sarah, 37, yang disahkan meninggal dunia di Hospital Universiti Kebangsaan Malaysia (HUKM) pagi ini.

Berita dukacita ini dikongsikan oleh Shuib Sepahtu yang memaklumkan isteri kesayangannya itu telah pergi buat selamanya pada jam 5.13 pagi.

Manakala melalui hantaran di instagram, Elly Mazlein menitipkan salam takziah kepada Shuib sekeluarga dengan berita yang menyedihkan itu. Ujarnya, “Al-fatihah. Allayarhamah Siti Sarah Bte Raissudin. Salam Takziah buat Eb sekeluarga. Allah lbih menyayangimu. Jan Sayang Tasya”

Terdahulu dihantaran Ig, Elly Mazlein ada memaklumkan keadaan dirinya yang sedang menerima rawatan di sebuah pusat perubatan swasta untuk menjalani ujian Pengimejan Resonans Magnetic (MRI) bagi mengetahui dengan lebih jelas tahap kesihatannya.

Buat MRI

Elly atau lebih mesra disapa Kak Lina yang sarat hamil enam bulan berkata, dia mempunyai masalah pada bahagian belakang badan namun, memaklumkan bayi yang dikandungnya berada dalam keadaan baik.

“Untuk kesayangan semua, kakak Lina (Elly) sihat, cuma Kak Lina ada masalah bahagian belakang. Alhamdulillah sekarang sudah boleh gerakkan badan.

“Sekejap lagi buat MRI. Tadi buat pemeriksaan bayi Megat, alhamdullah baby sihat (enam bulan),” tulisnya dalam satu hantaran terbaharu di Instagram sebentar tadi.

Terus Doakan Siti Sarah
Dalam pada itu, Elly turut meminta orang ramai mendoakan kesejahteraan buat rakannya iaitu penyanyi, Siti Sarah yang masih berada di unit rawatan rapi (ICU).

“Malam ini ada bacaan Yaasin dan doa buat Sarah serta semua yang terkesan akibat Covid-19 melalui Zoom Meeting, sama-sama berdoa ya kesayangan.

“Sarah, Jan (Elly) doa dari hospital ya, tak dapat nak sertai. Jan sentiasa ingat Tasya (panggilan buat Sarah), love you Tasya.

“Teruskan doa buat Sarah ya, terima kasih semua,” tulisnya lagi.

Meninjau di ruangan komen, ramai peminat mendoakan agar Elly Mazlein segera sembuh dan dipermudahkan urusan.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Mak Mentua Tunjuk Gambar Tak Berhijab. Kata Ini Dosa, Tapi Hati Saya Keras” – Diana Amir

Sesungguhnya, hidayah itu milik Allah, dan kita sebagai hambaNya harus mencari bukan menanti hidayah itu.

Kisah penghijrahan pelakon, Diana Amir sememangnya memberi inspirasi buat peminatnya lebih-lebih lagi dirinya sendiri tidak dapat bayangkan akan berubah dengan mengenakan hijab dan niqab ini.

Mengambil keputusan untuk berhijab membuatkan Diana memahami bahawa kematian itu sangat hampir dengan dirinya malah akan terus memperbaiki diri.

“Mak mentua saya tunjuk gambar saya yang tak berhijab. Dia kata semua ini dosa, tapi masa itu hati saya keras. Saya rasa tak apa-apalah, yang penting saya baik dan tak kacau orang.

“Apabila orang sekeliling, masa itu ramai yang tegur pemakaian saya. Jadi saya rasa masa saya dengar waktu itu saya rasa “Tak apa-apalah, yang penting saya baik. Janganlah”. Saya pening dengar.

“Namun itulah sebabnya akhirnya selepas tahun 2011, waktu saya nak berhijab, memang satu benda yang saya tak dapat bayangkan sebab saya pernah berfikir begitu dulu.

“Agaknya sebelum ini saya fikir saya hidup lama lagi. Saya fikir kematian itu lama lagi. Saya muda lagi. Yang penting saya buat baik. Namun sebenarnya mati itu yang paling dekat dengan kita.

“Bila saya faham hakikat yang kita ini akan mati juga satu hari nanti dan betapa sayangnya Rasulullah SAW pada kita semua, sebab itulah hati saya yang saya rasa amat memberontak dahulu boleh berubah sekelip mata.

“Saya terus rasa nak pakai tudung, saya tak nak buka lagi. Saya terus nak baiki diri,” ujarnya.

Diana juga berkongsi saat-saat dia mahu mengenakan niqab apabila pulang mengerjakan ibadah umrah dan menyifatkan penghijrahannya itu adalah bukti cinta pada yang maha agung.

“Saya rasa penghijrahan saya agak perlahan sebenarnya sebab saya mula ada rasa suka nak berniqab itu sejak sebelum PKP tahun 2020. Saya pergi umrah 2019.

“Sudah tentu, waktu buat umrah, kita suka pakai niqab. Waktu itu saya juga ada buat satu hantaran, saya cakap perasaan pakai niqab ni buat saya rasa selesa, bebas dan rasa macam ialah diri saya. Orang lain tak perlu tahu siapa saya. Yang penting saya dan Allah. Saya rasa sangat bebas.

“Tapi saya ada bagitahu yang saya tak bermaksud nak pakai niqab, sebab saya belum bersedia ketika itu. Namun balik daripada umrah, ada masanya saya pakai, ada masa tidak.

“Akhir tahun lepas mungkin. Saya mula berniqab sebab ketika saya memakai niqab dan dalam kereta, ada satu lagu saya dalam senarai main iaitu lagu ‘Labbaikallahumma labbaik’.

“Saya seorang yang kuat empati, bila saya dengar lagu itu saya rasa macam Allah sedang bercakap dengan saya dan saya sedang bercakap dengan Allah. Daku datang kepada-Mu Ya Allah.

“Waktu itu saya sedang berniqab, saya rasa rindu sangat pada Mekah dan Madinah. Saya nak jadi hamba yang Allah tahu saya sayang pada Dia.

“Saya rasa macam memakai niqab itu bukti cinta pada Allah. Semasa saya pakai niqab tu saya pakai kerana niat saya.

“Saya telefon suami saya dan cakap pada dia yang saya dapat perasaan yang sangat kuat untuk memakai niqab dan saya rasa bila saya pakai, saya rasa lebih selamat. Dan dia beritahu itu berita paling menggembirakan dia dengar.

“Saya bersyukur pada Allah, kemanisan petunjuk itu akan hilang apabila kita tak faham sebab kita pakai niqab.

“Saya rasa, tak apa, tak perlu lagi pandang saya. Memang orang kenal saya sebagai diri saya sendiri. Bukan kerana fesyen atau muka atau rupa. Bukan. Tapi kenal saya sebagai seorang muslim.

Diana juga bertekad untuk tidak lagi membuat penampilan di kaca TV lagi selepas ini kerana mahu fokus dengan dirinya sahaja.

“Saya nak berhenti daripada muncul di khalayak ramai. Saya nak fokus pada diri saya, nak fokus pada betul-betul ikhlaskan diri saya mencari agama kerana Allah.

“Saya buat keputusan, saya cakap pada suami saya yang selepas ini saya dah tak mahu muncul di mana-mana tapi ada beberapa lagi tawaran yang saya sudah terima awal, jadi saya terpaksa buat tapi selepas ini tidak lagi.

“Maksudnya, saya mahu berada dalam kalangan muslimat sahaja,” kongsi Diana.

Diana diundang menjadi artis undangan dalam sebuah program bual bicara Neelofa baru-baru ini.

Sumber : Xtra